title: Unitarismi

text: Suomessa unitarismia edustaa Suomen Unitaariuniversalistinen Seura Ry. Seuran toiminnan runkona ovat Helsingissä talvisaikaan kuukausittain pidettävät kokoukset, joissa pidetään alustuksia esimerkiksi ajankohtaisista aiheista ja vapaan uskonnollisuuden ilmiöistä sekä Suomessa että maailmalla. Materiaalina saatetaan käyttää Raamattua, muita tekstejä tai musiikkia. Alustuksen pohjalta keskustellaan vapaasti. Tilaisuudet on ollut tapana aloittaa hetken hiljaisuudella, ja kokoukset ovat usein loppuneet siten, että kukin osanottaja on halutessaan sytyttänyt kynttilän ääneen tai vain mielessään lausumalleen ajatukselle.


title: Actual Fantasy

text: Actual Fantasy on vuonna 1996 julkaistu Ayreonin toinen albumi. Se on kokoelma lyhyitä tarinoita musiikillisessa muodossa, ja ainoa Ayreonin albumi, joka ei ole konseptialbumi.


title: Hertta (nimi)

text: Hertta on suomalaisen naisen etunimi.


title: Hertta (nimi)

text: Hertta on alkuaan väärinkäsityksestä syntynyt nimi. Roomalaisen historioitsijan Tacituksen teoksissa esiintyi muinaissaksalainen jumalatar "Nerthus", joka luettiin "Hertukseksi" käsikirjoitusten vaikeaselkoisuuden vuoksi. Herthus-nimestä muodostettiin naispuolinen vastinen "Hertha". Nimenä se alkoi yleistyä 1800-luvulla Saksassa ja Ruotsissa.


title: Hertta (nimi)

text: Hertta esiintyi Suomen Kansanvalistusseuran kalenterissa 1882–1883, ja almanakassa se on ollut vuodesta 1908 lähtien.


title: Hertta (nimi)

text: Vuoden 2009 loppuun mennessä Väestörekisterikeskuksen mukaan Suomessa on kaikkiaan ollut kirjoilla 1 995 Hertta-nimistä henkilöä, jotka kaikki ovat olleet naisia.


title: John Wycliffe

text: John Wycliffe (myös Wyclif, Wycliff, Wickliffe; noin 1320–1384) oli englantilainen Raamatun kääntäjä ja varhainen uskonpuhdistaja. Hän syntyi Yorkshiressä 1320-luvun alussa ja siirtyi Oxfordiin vuoteen 1345 mennessä. Siellä hänestä tuli teologian tohtori ja Balliol Collegen esimies Oxfordin yliopistossa.


title: John Wycliffe

text: Wycliffe kyseenalaisti paavin vallan kirkossa. Hän vastusti pyhimysten kunnioitusta ja pappien selibaattia. Hän korosti Raamatun ja sen lukemisen merkitystä kirkollisena auktoriteettina, mutta on epäselvää, kuinka paljon Raamatun käännöstyötä hän teki itse.


title: John Wycliffe

text: Katolinen kirkko julisti Oxfordissa 1381 Wycliffen teesit harhaoppisiksi. Wycliffe ja Jan Hus julistettiin harhaoppisiksi myös Konstanzin kirkolliskokouksessa 1415, ja Wycliffen luut kaivettiin esiin ja poltettiin roviolla. Husin katolinen kirkko tuomitsi kuolemaan roviolla.


title: Jonna Järnefelt

text: Irja Johanna "Jonna" Järnefelt (s. 3. lokakuuta 1964 Espoo) on suomalainen näyttelijä ja laulaja. Hän pääsi sisään Teatterikorkeakouluun heti lukiosta vuonna 1983. Siellä hän aloitti opiskelun tanssilinjalla. Omien sanojensa mukaan ammattitanssijan ura osoittautui liian vaativaksi sekä fyysisesti että henkisesti. Hän onnistui vaihtamaan itsensä näyttelijätyönlinjalle. Hän valmistui koulusta vuonna 1988, jonka jälkeen hänet kiinnitettiin Lilla Teaterniin.


title: Jonna Järnefelt

text: Teatterin lisäksi hän on näytellyt monissa elokuvissa ja televisiosarjoissa, muun muassa "Jurismia!", "Muodollisesti pätevä", "Helppo elämä" ja "Kylmäverisesti sinun". Hän on näytellyt monia tunnettuja suomalaisia henkilöitä, kuten Ida Aalbergiä, Anneli Jäätteenmäkeä, sekä Täällä Pohjantähden alla (2009) fiktiivistä Ellen Salpakaria. Vuonna 2012 Järnefelt näytteli liettualaista rikollista ruotsalaisessa rikoselokuvassa "". 2014 hän esiintyi samassa sarjassa tyttärensä Sagan kanssa. Kyseessä oli Suomen ja Ruotsin televisioissa esitetty draamasarja "Vettä sakeampaa".


title: Jonna Järnefelt

text: Jonna Järnefelt elää avioliitossa näyttelijä-teatterinjohtaja Asko Sarkolan kanssa. Parin vanhin tytär Saga Sarkola on näyttelijä.


title: Partikularismi (kristinusko)

text: Partikularismi on kristinuskon käsitys, jonka mukaan vain valitut pelastuvat, so. Kristus kuoli vain valittujen puolesta.


title: Kasari (täsmennyssivu)

text: Kasari voi tarkoittaa:Kasari on myös suomalainen sukunimi:


title: Zurvalaisuus

text: Zurvalaisuus oli zarathustralaisuuden muoto, joka oli Persian valtionuskontona Sassanidien dynastian aikaan. Sassanidien dynastia vaikutti 200–600-lukujen aikana muinaisessa Persiassa. Zurvalaisuus vastusti ortodoksista zarathustralaisuutta, joka oli siihen aikaan kehittynyt dualistiseksi. Joidenkin tutkijoiden mukaan zurvalaisuuden alkuperä ei ole zarathustalaisuudessa, vaan jonkin ehkäpä Meedialaisen tai esi-iranilaisen jumalan palvonnassa.


title: Zurvalaisuus

text: Zurvalaisuuden mukaan vain yksin aika on rajaton, ikuinen, luomaton ja kaiken alkuperä. Zurvalaisuudessa Zurvan eli ajan ja kohtalon jumala vaikutti ihmisten elämään. Zurvanin palvontamenot liitettiin spekulaatioihin astrologiasta ja maailmanvuodesta. Myöhemmissä kirjoituksissa Zurvan nähdään Ormazdin ja Ahrimanin isänä. Tähän on saattanut vaikuttaa kreikkalais-babylonialaiset käsitykset. Zurvanismin keskeinen tukialue oli Länsi-Persiassa Babylonian rajalla. Zurvalaisuus vaikutti sittemmin mithralaisuuteen ja manikealaisuuteen.


title: Reima (nimi)

text: Reima on suomalainen miehen etunimi. Reiman nimipäivä on 5. marraskuuta. Nimi kuuluu 1900-luvun alun merkitysisältöisten nimien joukkoon. Vuoden 2009 loppuun mennessä nimi Reima oli Suomessa annettu 2 941 miehelle ja muutamalle naiselle.


title: Reima (nimi)

text: Reima on myös tunnettu lastenvaatemerkki ja -valmistaja.


title: Mac Mall

text: Mac Mall (s. Jamal Rocker, Vallejo, Kalifornia) on rap-artisti Bay Arealta, joka tuli tunnetuksi 1990-luvun lopulla. Hän on tehnyt yhteistyötä useiden muiden länsirannikkolaisten rap-artistien kuten Ray Luvin, Mac Dren, E-40n ja Yukmouthin kanssa.


title: Mac Mall

text: Mac Mallin ensimmäinen single "Ghetto Theme" julkaistiin vuonna 1993 ja siitä kuvatun musiikkivideon ohjasi Tupac Shakur.


title: Katsurat

text: Katsurat ("Cercidiphyllum") on kasvisuku katsurakasvien (Cercidiphyllaceae) heimossa, sen ainoa suku. Siihen kuuluu määrittelytavasta riippuen vain 1–3 lajia, jotka kasvavat luonnonvaraisina Itä-Aasiassa.


title: Katsurat

text: Katsurat ovat kesävihantia kaksikotisia usein monihaaraisia puita tai isoja pensaita. Niiden oksat ja vuosikasvaimet ovat ohuita. Oksien silmut ovat pieniä. Kukkiessaan keväällä, etenkin emipuut karmiininpunaisine luotteineen ovat huomiota herättävän kauniita. Lehdet ovat puhjetessaan purppuranpunaisia, pitkäruotisia, vastakkaisia ja ehytlapaisia. Kesällä pyöreät, kaljut lehdet (8 cm) ovat vihreitä ja muuttuvat syksyllä ruska-aikaan kirkkaan keltaisiksi. Maahan pudonneet lehdet tuoksuvat vaniljalle. Hedelmät (4 cm) ovat kypsinä ruskeita ja palkomaisia. Yksi hedelmä sisältää kymmeniä siemeniä.


title: Katsurat

text: Pikkulehtikatsura ("Cercidiphyllum japonicum"), jota kutsutaan myös lyhyesti katsuraksi, menestyy hyvin Etelä-Suomessa, jossa se kasvaa yli 10 metriä korkeaksi. Keski-Suomessakin se on menestynyt jotenkuten. Katsura viihtyy parhaiten ravinteikkaassa ja kosteahkossa puutarhamaassa puolivarjossa. Laji on kotoisin Japanista ja Kiinasta. Isolehtikatsura ("Cercidiphyllum magnificum") on yleensä yksirunkoinen. Sen lehdet ovat isompia ja pyöreämpiä kuin tavallisella katsuralla. Se on menestynyt ainakin Helsingin seudulla tyydyttävästi.


title: Luettelo jalkapallon SM-mitalisteista

text: Tämä on luettelo jalkapallon Suomen-mestaruuden voittaneista joukkueista. Vuosina 1908–1929 mestari ratkaistiin cup-muotoisella kilpailulla. Vuosina 1930–1989 korkeimman sarjatason nimi oli Mestaruussarja ja vuodesta 1990 lähtien Veikkausliiga.


title: Kilpikidusjalkaiset

text: Kilpikidusjalkaiset ("Notostraca") on pieni kidusjalkaisten äyriäisten lahko, johon kuuluu vain yksi nykyisin elävä heimo "Triopsidae".


title: Kilpikidusjalkaiset

text: Kilpikidusjalkaisia luonnehtii suuri laakea selkäkilpi eli "carapax", joka peittää myös pään ja keskiruumiin raajat, sekä pitkä, kärjestään kaksisiimaiseksi haarautuva pyrstö. Naarailla on isompi kilpi. Kahden näkyvän verkkosilmän lisäksi pään sisällä on kolmas naupliussilmä, joka aistii valon tulosuunnan. Nimi "Triops" tarkoittaa kolmisilmäistä.


title: Kilpikidusjalkaiset

text: Kilpikidusjalkaiset ovat hyvin vanha, jo triaskaudelta tunnettu eläinryhmä, joka on pysynyt ulkoisesti samankaltaisena satoja miljoonia vuosia. Niitä pidetään elävinä fossiileina; 220 miljoonaa vuotta vanhaa fossiilia ei voida erottaa nykyisestä "Triops cancriformis" -lajista. Kilpikidusjalkaiset ovat nykyään maantieteellisesti laajalle levinneitä mutta elävät usein äärevissä ympäristöissä, arktisilta alueilta tropiikkiin ja Australian aavikoille. Tästä huolimatta nykyisin tunnettu lajimäärä on pieni, vain 16. Lajit jaetaan kahteen sukuun, "Triops" ja "Lepidurus".


title: Kilpikidusjalkaiset

text: Monet lajeista elävät tilapäisympäristöissä kuten sadevesilammikoissa, ja ovat väistämättä lyhytikäisiä, vain 1-3 kuukautta. Kasvuvauhti on nopea, viikossa jopa useita senttejä. Kilpikidusjalkaiset lisääntyvät sekä suvullisesti että suvuttomasti. Partenogeneesin takia populaatiot ovat usein vahvasti naarasvoittoisia.


title: Kilpikidusjalkaiset

text: "Triops"-äyriäisten munia myydään postimyyntiliikkeissä ja niistä kasvatetaan akvaariolemmikeitä. Harrastajien kesken eläimiä saatetaan kutsua "triopseiksi". Aavikkojen satunnaisista lätäköistä löytyvät triopsin munat voivat säilyä hiekanjyvien seassa monia vuosia ja kuoriutuvat vasta reagoituaan puhtaan kloorittoman veden kanssa.


title: Kilpikidusjalkaiset

text: Suomesta on tavattu yksi "Notostraca"-laji, parisenttiseksi kasvava "Lepidurus arcticus", Lapin perukoilta Inarijärvestä sekä Käsivarresta puuttoman tunturivyöhykkeen lammesta. Muualla Skandinaviassa laji voi elää puroissa ja järvissä ja olla tärkeä taimenen ravintoeläin. Raudun on myös todettu käyttävän kilpikidusjalkaisia ravinnokseen, ajoittain lähes yksinomaisesti. Sitä esiintyy myös Pohjois-Amerikan arktisilla alueilla.


title: Herralan kylämuseo

text: Herralan kylämuseo sijaitsee Hollolan Herralassa. Museon muodostaa Heikan Jussina tunnetun Juho Mäkäräisen (1892–1967) suutarinmökki. Heikan Jussi tuli tunnetuksi pistävistä havainnoistaan ympäristöstään. Hän kirjoitti kymmeniä kirjeitä Helsinkiin muuttaneelle sisarelleen.


title: Dwayne Roloson

text: Albert Dwayne Roloson (s. 12. lokakuuta 1969 Simcoe, Ontario) on kanadalainen entinen jääkiekkomaalivahti, joka edusti viimeisenä kautenaan NHL-seura Tampa Bay Lightningia. Roloson voitti urallaan maailmanmestaruuden. Vuonna 1968 syntyneen Mark Recchin lopetettua uransa kesällä 2011 Rolosonista tuli viimeinen 1960-luvulla syntynyt aktiivinen NHL-pelaaja. Hän lopetti uransa kauden 2011–2012 jälkeen.


title: Dwayne Roloson

text: Roloson ei juniori-ikäisenä herättänyt NHL:n kykyjenetsijöiden mielenkiintoa. Hän siirtyi Ontarion juniorisarjoista kaudeksi 1990–1991 Massachusetts Lowellin yliopiston joukkueeseen Hockey East -sarjaan, joka on NCAA:n alainen. Yliopistosarjassa Roloson pelasi neljä kautta ja viimeisellä kaudellaan 1993–1994 hänet valittiin Hockey Eastin parhaaksi pelaajaksi.


title: Dwayne Roloson

text: Loistavan viimeisen yliopistokautensa jälkeen Roloson sai sopimuksen Calgary Flamesiin kaudeksi 1994–1995. Kaksi ensimmäistä vuottaan Calgaryssä Roloson pelasi farmiseura Saint John Flamesissa. Toisella kaudellaan AHL:ssa Roloson oli liigan voittotilastojen ykkönen 33 voitollaan. Kaudeksi 1996–1997 hän nousi Calgaryyn Trevor Kiddin varamaalivahdiksi. Kahden Calgaryssä pelatun kauden jälkeen Roloson teki sopimuksen Buffalo Sabresin kanssa. Buffalossa hän torjui Dominik Hašekin kakkosmaalivahtina.


title: Dwayne Roloson

text: Kesällä 2000 Roloson putosi kuitenkin Buffalossa kolmanneksi maalivahdiksi, kun Martin Biron otti kakkosmaalivahdin paikan. Buffalo päästi Rolosonin laajennusdraftissa Columbus Blue Jacketsiin, mutta hän ei koskaan pelannut joukkueessa, sillä myöhemmin samana kesänä hän teki sopimuksen St. Louis Bluesin kanssa. Kausi 2000–2001 meni St. Louisin farmiseurassa Worcester IceCatsissa, jossa hänet valittiin AHL:n parhaaksi maalivahdiksi.


title: Dwayne Roloson

text: Minnesota Wildissa Roloson nousi kaudella 2001–2002 ykkösmaalivahdiksi. Seuraavalla kaudella hän torjui Minnesotan seurahistorian ensimmäisiin pudotuspeleihin. Roloson jatkoi loistavia otteitaan myös kaudella 2003–2004, ja hän pelasi kauden aikana ssa, ja palkittiin kauden jälkeen Roger Crozier Saving Grace Awardilla. NHL:n työsulkukaudella 2004–2005 Roloson pelasi SM-liigassa Lukossa. Hänellä oli SM-liigan runkosarjan neljänneksi paras torjuntaprosentti (94,07 %).


title: Dwayne Roloson

text: Työsulun jälkeinen kausi ei sujunut Rolosonilta enää Minnesotassa edellisten kausien tavoin. Hänet kaupattiin lopulta ennen siirtorajan umpeutumista Edmonton Oilersiin vaihdossa kahteen varausoikeuteen. Loppukausi Edmontonissa meni kuitenkin loistavasti ja hän auttoi Edmontonin torjunnoillaan yllättäen aina Stanley Cup -finaaleihin saakka. Roloson loukkasi itsensä kuitenkin ensimmäisessä finaaliottelussa, ja Jussi Markkanen sekä Ty Conklin torjuivat lopuissa finaaleissa. Edmonton hävisi lopulta loppuottelusarjan Carolina Hurricanesille voitoin 4–3.


title: Dwayne Roloson

text: Edmontonissa Roloson pelasi lopulta kolme ja puoli kautta. Hänen viimeisekseen kaudekseen Edmontonissa jäi kausi 2008–2009, joka sujui häneltä hyvin. Roloson olisi halunnut jäädä joukkueeseen, mutta Edmonton olisi halunnut tehdä vain vuoden sopimuksen. Roloson siirtyi kesällä 2009 New York Islandersiin, jonka kanssa teki kaksivuotisen sopimuksen. Kesken kauden tammikuussa 2011 Roloson siirtyi Tampa Bay Lightningiin vaihdossa Islandersin nuoreen puolustajaan Ty Wishartiin. Kauden jälkeen Roloson teki vielä seuraavan kauden kattavan sopimuksen Lightningin kanssa. Tämän kauden jälkeen hän päätti lopettaa uransa, ja hänet palkattiin samantien Anaheim Ducksin farmijoukkueen Norfolk Admiralsin konsultiksi.


title: Dwayne Roloson

text: Keväällä 2007 hän pelasi Kanadan jääkiekkomaajoukkueessa, joka voitti MM-kultaa. Vuonna 2009 Roloson voitti myös hopeaa MM-kisoista.


title: Pekka Tuokkola

text: Pekka Tuokkola (s. 22. lokakuuta 1983 Alavus) on suomalainen jääkiekkomaalivahti. Hän edustaa Liigassa pelaavaa suomalaista Rauman Lukkoa. Tuokkola tunnetaan lempinimellä "Peki". Tuokkola torjui JYPin Suomen mestariksi kaudella 2008–2009. Kyseisellä kaudella hän jakoi toisen JYP-vahti Sinuhe Wallinheimon kanssa SM-liigan pudotuspelien parhaalle pelaajalle jaettavan Jari Kurri -palkinnon ja hänet valittiin myös JYP-fanien suosikkipelaajaksi.


title: Pekka Tuokkola

text: Pekka Tuokkola aloitti kiekkoilun veljensä Tuomaksen ja Tanelin kanssa Alavudella, jossa he pelasivat pikkukaukaloissa ja kotinsa kellarissa. Pekka Tuokkola aloitti varsinaisen pelaajauransa Alavuden APV:n joukkueessa. Tuokkola pelasi Alavudella lapsuusvuotensa, pelaten kuitenkin yhden kauden seinäjokelaisessa S-Kiekossa. Alavudella hän saavutti C-nuorten tekojääratojen aluemestaruuden sekä F-junioreiden aluemestaruushopeaa.


title: Pekka Tuokkola

text: Tuokkola muutti Tampereelle opiskelujen vuoksi ja pääsi kaudeksi 1999–2000 Tapparan C-nuorten joukkueeseen. Juniorivuodet sujuivat Tapparan nuorissa, lukuun ottamatta kautta 2001–2002, jolloin hän joutui hakemaan vauhtia SHT:n 2-divisioonajoukkueesta. Tapparan A-nuorissa ura jatkui kevääseen 2004 asti, jolloin joukkue Tuokkolan torjuntojen ansiosta voitti A-nuorten Suomen mestaruuden. Finaalissa vastassa ollutta JYP:iä valmensi oma Tuomas-veli.


title: Pekka Tuokkola

text: Kaudella 2004–2005 Tuokkola aloitti aikuisten tasolla. Hän oli pelannut aiemmilla kausilla muutaman liigaottelun, mutta A-nuorten edustuskelpoisuus päättyi kevääseen 2004, joten oli aika siirtyä aikuisten sarjoihin. Tuokkola pelasi kahdessa ottelussa torjuntaprosentilla 92,86, mutta Mika Lehdon ja Andrew Raycroftin ottaessa päävastuun hän jäi vähälle peliajalle ja haki pelikokemusta Mestiksen Kajaanin Hokista. Myös kaudella 2005–06 Tuokkola pääsi maalille kahdessa ottelussa, mutta jäi edelleen Mika Lehdon varjoon ja joutui hakemaan vauhtia alemmalta sarjatasolta Kiekko-Vantaan ja Järvenpään Haukkojen riveistä. Kauden päätteeksi oli kuitenkin aika lähteä uralla eteenpäin, koska Tapparassa vastuuta ei riittävästi tullut ja Tommi Nikkilä siirtyi Tapparan vahvuuteen Lehdon tueksi.


title: Pekka Tuokkola

text: Kaudeksi 2006–2007 Tuokkola siirtyi Jyväskylään JYPin joukkueeseen. Jyväskylässä oli juniorijoukkueissa valmentajana hänen veljensä Tuomas Tuokkola, joten kaupunki oli tuttu. Tarjolla oli myös peliaikaa ja hyvä maalivahtivalmennus Ari-Pekka Siekkisen johdolla. Ensimmäisellä JYP-kaudellaan Tuokkola toimi kakkosmaalivahtina Sinuhe Wallinheimon ottaessa päävastuun, mutta "Sinkun" loukkaantumisten aikana Tuokkola sai vastuuta ja esiinnyttyään vakuuttavasti peliaika kauden aikana lisääntyi. Tuokkola päästi kauden aikana 2,62 maalia ottelua kohden torjuntaprosentin ollessa 91,89. Maalivahtien torjuntaprosentit olivat varsin kovat ottaen huomioon JYPin loppusijoituksen runkosarjassa (JYPin historian heikoin, 12. sija).


title: Pekka Tuokkola

text: Kausi kauden 2007–08 alkoi JYPiltä vahvasti. Reilusti kauteen satsannut ja organisaationsa uusinut JYP taisteli jo kauden alusta lähtien liigan kärkisijoista. Kesken kauden Tuokkolasta tuli JYPin ykkösmaalivahti, kun tammikuussa 2008 Wallinheimo vuokrattiin loppukaudeksi Venäjälle Moskovan Dynamoon. Tuokkola sai paljon kokemusta ykkösmaalivahtina toimimisesta ja myös tärkeää pudotuspelikokemusta JYPin taipuessa puolivälierissä Tapparalle otteluvoitoin 4–2. Jälkeenpäin Tuokkola on todennut, että pudotuspelit Tapparaa vastaan oli kova koulu, josta oli hyötyä tulevaa mestaruutta ajatellen.


title: Pekka Tuokkola

text: Sinuhe Wallinheimo palasi Venäjän matkaltaan kaudeksi 2008–2009 Tuokkolan aisapariksi. Vaikka Tuokkola oli syyskaudella olkapäävamman vuoksi jonkin aikaa sivussa, hän osoitti kauden aikana olevansa vastuun arvoinen taistellen ykkösmaalivahdin paikasta Wallinheimon kanssa. Kevään pudotuspeleissä Tuokkola pelasi vuorotellen Wallinheimon kanssa. Kaverukset esittivät toinen toistaan parempia otteita ja JYP marssi Suomen mestaruuteen. Kauden päätteeksi SM-liigan pudotuspelien parhaan pelaajan Jari Kurri -palkinto jaettiin Tuokkolan ja Wallinheimon kesken. Heti palkinnon jaon jälkeen Wallinheimo totesi Nelosen haastattelussa, että hänen mielestään palkinto olisi kuulunut yksin Tuokkolalle. Tuokkola oli pelannut 10 ottelua ja Wallinheimo 6. Kauden jälkeen Tuokkola pääsi ehdolle Urpo Ylönen -palkinnon saajaksi. Kaudella 2008–09 JYPin maalivahdit olivat sijalla 2. ja 4. SM-liigan torjuntaprosenttitilastossa ja molempien miesten päästettyjen maalien keskiarvo oli kahden maalin tuntumassa ottelua kohden. Pudotuspeleissä tahti oli vielä kovempi: Tuokkola päästi keskimäärin 1,18 maalia ottelua kohden torjuntaprosentin ollessa 95,40.


title: Pekka Tuokkola

text: Kausi 2009–2010 alkoi Tuokkolan osalta Euro Hockey Tour -turnauksella, jossa hän esitti vahvoja otteita Venäjää vastaan. Tuokkola torjui maajoukkuedebyytistä 41 kertaa päästäen kolme maalia. Tuokkola palkittiin ottelun parhaana pelaajana. Itse liigakausi lähti Tuokkolan osalta ikävästi käyntiin, kun heikohkosti menneitä pelejä seurasi jälleen olkapäävamma, jonka vuoksi hän joutui olemaan sivussa otteluista. Marraskuussa hän teki paluun liigajäille ja otti pääasiallisen torjuntavastuun JYPin joukkueessa. Runkosarjan päätyttyä Tuokkolalla oli liigan toiseksi paras torjuntaprosentti (92,31) sekä kolmanneksi paras päästettyjen maalien keskiarvo (2,08). Kevään 2010 pudotuspeleissä JYP joutui tyytymään pronssiotteluun, jossa JYP voitti KalPan 4–0.


title: Pekka Tuokkola

text: Kaudella 2010–2011 Tuokkolasta odotettiin JYPin selvää ykkösvahtia, kun Wallinheimo oli lopettanut uransa. Sinuhen korvaajaksi tuli Joni Myllykoski, joka kuitenkin jo alkukaudesta kilpaili vastuusta Tuokkolan kanssa. Tuokkola pelasi runkosarjan aikana 28 ottelua ja Myllykoski 32. JYPin maalivahdit pelasivat 16 nollapeliä ja olivat kolmen parhaan maalivahdin joukossa kaikilla tilastoilla mitattuna.


title: Pekka Tuokkola

text: Tuokkolalla oli sopimus JYPin kanssa vuoteen 2013 asti, mutta hän siirtyi kauden 2010–2011 jälkeen KHL:ään purkaen kuitenkin sopimuksensa kesken kauden perhesyihin vedoten.


title: Pekka Tuokkola

text: Kaudeksi 2012–2013 hän siirtyi Tapparaan torjumaan. Tapparassa Tuokkola putosi kakkosvahdiksi ja jäi Juha Metsolan varjoon ja pelasi vain 14 ottelua. 22.1.2013 KalPa vahvisti verkkosivuillaan palkanneensa Tuokkolan joukkueeseensa kuluvan kauden ja ensi kauden kattavalla sopimuksella.


title: Pekka Tuokkola

text: 30. tammikuuta 2014 KalPa ilmoitti Tuokkolan siirtyvän Färjestadiin Ruotsin jääkiekkoliigaan. Marraskuussa 2017 Tuokkolan ilmoitettiin siirtyneen KeuPa HT:hen pelaamaan Mestikseen. Kaudella 2017-2018 KeuPa voitti Mestis-sarjan. Tuokkola pelasi joulukuusta lähtien lainalla loppukauden HC Bolzanon riveissä ja voitti EBEL-liigan mestaruuden. Seuraavalla kaudella 2018-2019 JYP koki loukkaamishuolia, Joona Voutilaisen loukkaannuttua pitkäkestoisesti. KeuPa vuokrasi Tuokkolan entiseen Liiga-seuraansa siksi aikaa. Myöhemmin Joulukuussa Lukko teki pätkä sopimuksen Tuokkolan kanssa. Tuokkola tulee Lukkoon paikkaamaan Suomen nuorten maajoukkueen mukaan lähtevää Lassi Lehtistä.


title: Ronald Fair

text: Ronald L. Fair (s. 27. lokakuuta 1932) on afroamerikkalainen uskonnollinen kirjailija, näytelmäkirjoittaja, runoilija ja kuvanveistäjä.


title: Ronald Fair

text: Chicagossa syntyneen ja kasvaneen Fairin esikoisromaani "Many Thousand Gone: An American Fable" ilmestyi vuonna 1965. Vuonna 1971 hän muutti Suomeen ja on siitä lähtien asunut Euroopassa.


title: Ronald Fair

text: Fair sanoitti Heikki Silvennoisen Frendz-kokoonpanon kahden levytyksen kappaleet vuosina 1980–1982.


title: Intarsia

text: Intarsia määritellään useimmiten huonekalujen, sisustuspintojen ja taulujen upotuskoristeluksi varsinkin silloin, kun kuviointiin on käytetty erilaisista jalopuulajeista tehtyjä upotuskuvioita. Koristekuviot sahataan lehtisahalla tai leikataan irti esimerkiksi ohuesta viilusta ja liimataan intarsiatyön alustaan. Koristelu voidaan tehdä myös norsunluulla, helmiäisellä, arvokkailla kivillä tai metalleilla. Tällöin työstä yleensä käytetään nimitystä "marketeria".


title: Intarsia

text: Intarsian määrittelyistä puuttuvat usein tekstiilimateriaalit, joissa upotustekniikkaa on käytetty aivan samoin kuin kovissakin materiaaleissa. Tekstiileissä esiintyvästä työtavasta käytetään usein nimitystä mosaiikkitekniikka. Intarsia ja upotustekniikka ovat kuitenkin kuvaavampia käsitteitä puhuttaessa työtavasta, jossa kuviot lomitetaan tarkasti toistensa sisään.


title: Intarsia

text: Uralvuoriston takana Siperian alueella intarsiaa on perinteisesti tehty sarkaan ja taljaan. Intarsiakuvio on piirretty hiilellä kahden eri värisen taljan karvattomalle puolelle ja leikattu irti puukolla. Kuviot on aikoinaan ilmeisesti yhdistetty toisiinsa poronsuonesta valmistetulla langalla aivipistoin. Intarsiatekniikka mahdollisti koristeellisten sarkatekstiilien valmistamisen vähistä materiaaleista, kun kahdesta sarkapalasta satiin aina kaksi kuviollista ja vastakkaisen väristä kappaletta.


title: Intarsia

text: Nykyään intarsiatekniikka sopii hyvin esimerkiksi huovutetuille materiaaleille, villakankaille ja villa sekoitekankaille, joissa villan osuus on suurempi kuin tekokuitujen. Intarsiaa voi tehdä käsin yhdistäen kuviot aivipistoin tai vuoropistoin, mutta myös koneella ommellen. Jos kuviot yhdistetään koneella, tarvitaan taustalle tukea, joka voi olla liimaton tukikangas tai aivan ohueksi levyksi prässätty puuvillavanu (tekokuituvanu ei käy). Vanu antaa ryhtiä tekstiilille, oli kyseessä sitten seinävaate, tyyny tai asuste.


title: Intarsia

text: Kun teet intarsiakuviota, valitse kaksi eri väristä, mutta saman kokoista villakangaspalaa. Piirrä haluamasi kuvio kankaalle, harsi kankaat yhteen päällekkäin kuvion sisäpuolelta ja leikkaa kuvio irti molemmista kankaista yhtä aikaa. Seuraa koko ajan, että kankaat tulevat leikatuiksi täsmälleen samalla tavalla. Kun kuviot on leikattu irti, voi harsinlangat poistaa. Seuraavaksi voit lomittaa kuviot valitsemallesi tukimateriaalille niin, että saat kaksi intarsiakuviota vastakkaisin värein. Kuvioiden reunojen tulisi asettua kiinni toisiinsa kuin palapelin palasten. Kuviot kannattaa ensin yhdistää harsimalla tukimateriaaliin, ennen kuvioiden yhdistämistä toisiinsa.


title: Intarsia

text: Tekstiiliosuuden lähde: Seppälä Maija-Leena. 2000. "Ornamentteja ommellen". Edita. Helsinki.


title: Vaaralliset lelut

text: Vaaralliset lelut oli Tampereella alkukesästä vuonna 1980 perustettu rockyhtye. Sen keulahahmoina olivat Kollaa kestään rumpali Jyrki Siukonen ja saksofonisti Jukka Mikkola.


title: Vaaralliset lelut

text: Aku Ankka -sarjakuvasta ”Vaarallinen lelu” nimensä ottaneen yhtyeen ensisingle ”Viidakko kotona” äänitettiin Finnvoxin studioilla ja se ilmestyi Johannan julkaisemana kesällä 1980. Debyyttialbumi "Lasisilmäpeli" ilmestyi vuodenvaihteessa 1980/1981. Albumilla olivat mukana myös Erik Ahonen (perkussiot), Eeva Koivusalo (basso) ja Jouko Turunen (basso).


title: Vaaralliset lelut

text: Vuonna 1981 ilmestyi Vaarallisten lelujen kokeellista rokkia sisältänyt, pääosin Siukosen olohuoneessa äänitetty "Ystävämme hyönteiset". Yhtyeen viimeiseksi albumiksi jäi vuonna 1982 ilmestynyt "Seppo ja Antero", jonka A-puoli oli studiomateriaalia ja B-puoli livenä äänitettyjä kappaleita. Vuonna 1984 Power julkaisi yhtyeen jälkeenjääneistä äänityksistä koostetun "Hedelmiä"-kasetin.


title: Vaaralliset lelut

text: Vaaralliset lelut esiintyi Avanto-festivaaleilla marraskuussa 2005.


title: Kelju K. Kojootti ja Maantiekiitäjä

text: Kelju K. Kojootti ("Wile E. Coyote") ja Maantiekiitäjä ("Roadrunner") ovat Looney Tunes -animaatioiden hahmoja. Hahmot loi Chuck Jones vuonna 1948 työskennellessään Warner Brothers -elokuvayhtiössä. Hän sai innoituksen Kelju K. Kojoottiin Mark Twainin kirjasta "Koiranelämää". Hahmon alkuperäisenä äänenä toimi ääninäyttelijä Mel Blanc.


title: Kelju K. Kojootti ja Maantiekiitäjä

text: Kelju K. Kojootti yrittää seikkailuissaan saada Maantiekiitäjän ruuakseen. Vikkelä ja nokkela lintu ei kuitenkaan ole helppo saalis.


title: Kelju K. Kojootti ja Maantiekiitäjä

text: Kojootti käyttää maantiekiitäjää pyydystäessään TNT:tä, alasinta ja muita välineitä.


title: Kelju K. Kojootti ja Maantiekiitäjä

text: Usein kun Kojootti yrittää räjäyttää maantiekiitäjää, livahtaa maantiekiitäjä pakoon, ja kojootti räjähtääkin itse.


title: Phuture

text: Phuture (nykyisin Phuture 303) on yhdysvaltalainen vuonna 1985 perustettu acid house -tanssimusiikkia tuottava DJ- ja muusikkoryhmä. Sen perustajajäseniä olivat chicagolaiset syntetisaattorimuusikot DJ Pierre, Spanky ja Herb J.


title: Phuture

text: Parhaiten ryhmä tunnetaan kappaleestaan "Acid Trax", jota pidetään koko acid house -tyylisuunnan perustana, sillä se oli monen lähteen mukaan ensimmäinen kappale, jossa Roland TB-303 -syntetisaattoria "väärinkäytettiin" aikaansaamaan musiikkityylille ominaisia vinkuvia ja narisevia bassokuvioita. Kappale nousi suureen suosioon DJ Ron Hardyn Music Box -klubilla Chicagossa, ja sen ovat sittemmin julkaisseet useat levy-yhtiöt monta kertaa.


title: Phuture

text: Ryhmä on julkaissut suuren määrän acid-tyylisuunnan klassikoiksi muodostuneita vinyylimaxeja, mutta Phuturen ainoat varsinaisen albumit ovat olleet vuonna 1997 julkaistu "Alpha & Omega" – tämän comebackin yhteydessä ryhmä vaihtoi nimensä Phuture 303:ksi – ja "Survival's Our Mission" vuodelta 2001.


title: Phuture

text: Phuturen acid-musiikki on hyvin tummasävyistä ja yksitoikkoista. Useat kappaleet ovat pitkiä, jopa 12-minuuttisia, kuten "Acid Trax". Vähäiset ja synkät sanoitukset liittyvät usein huumeisiin, esimerkkinä kokaiiniriippuvuutta kuvaileva "Your Only Friend".


title: Robert Catesby

text: Robert Catesby (1573 Lapworth, Warwickshire – 8. marraskuuta 1605 Staffordshire) oli katolisen ruutisalaliiton johtaja. Salaliiton tavoitteena oli räjäyttää Englannin parlamenttirakennus 5. marraskuuta 1605. Salaliitto kuitenkin paljastui ja ruutitynnyrit tehtiin vaarattomiksi ennen kuin mitään vahinkoa pääsi syntymään.


title: Robert Catesby

text: Catesby syntyi vahvasti katoliseen perheeseen. Kuningatar Elisabet I:n aikana Catesbyn isä Sir Williamia vainottiin hänen kieltäydyttyään tunnustamasta Englannin kirkkoa. Ennen ruutisalaliittoa Robert Catesby oli sekaantunut yhdessä Essexin 2. jaarlin Robert Devereux’n kanssa epäonnistuneeseen yritykseen syrjäyttää Elisabet I vallasta vuonna 1601. Catesbyä ei teloitettu sillä hänen roolinsa syrjäyttämisyrityksessä oli vähäinen, mutta häntä sakotettiin niin ankarasti että hän joutui luopumaan kartanostaan Chastletonissa.


title: Robert Catesby

text: Ruutisalaliiton paljastuttua Catesby ja muut salaliittolaiset pakenivat Midlandsiin. Catesby sai surmansa kolme päivää salaliiton paljastumisen jälkeen Holbeach Housessa Staffordshiressä häntä pidättämään tulleiden upseerien kanssa käydyssä tulitaistelussa.


title: Transversaali

text: Geometriassa suora "l", joka leikkaa kaksi eri suoraa "l" ja "l" eri pisteissä "P" ja "P", on suorien "l" ja "l" transversaali. Transversaalin käsite esiintyy monessa geometrian tuloksessa, kuten esimerkiksi jos transversaali leikkaa kahta yhdensuuntaista suoraa, syntyvät samankohtaiset kulmat ovat yhtä suuria. Jos transversaali leikkaa kahta toisiaan leikkaavaa suoraa siten, että suorat ja transversaali muodostavat kolmion, syntyvät kuusi janaa toteuttavat Menelaoksen lauseeen.


title: Trumanin oppi

text: Trumanin oppi oli Yhdysvaltojen ulkopoliittinen doktriini, jonka julisti presidentti Harry S. Truman 12. maaliskuuta 1947. Sen mukaan Yhdysvaltojen tuli tukea demokratiaa ja vastustaa totalitarismia, tukemalla ”vapaan maailman” hallituksia. Truman sanoi: ”Uskon, että Yhdysvaltain politiikan on pyrittävä tukemaan kaikkia vapaita kansoja, jotka vastustavat aseellisten vähemmistöjen pyrkimyksiä alistaa nämä kansat tai painostaa niitä ulkoapäin.” Truman pyrki näin välttämään samanlaisen kehityskulun, joka oli jo havaittavissa Itä-Euroopassa, jossa Neuvostoliiton ohjaamina pystytettiin kommunistisia hallituksia epärehellisten vaalien perusteella. Ajankohtaisena pyrkimyksenä hänellä oli saada kongressilta rahaa Kreikan ja Turkin tukemiseen taloudellisesti ja sotilaallisesti, jotta nämä eivät päätyisi Neuvostoliiton vaikutuspiiriin. Suurvaltojen vastakkainasettelussa näkyi siis selvästi kylmän sodan henki.


title: Trumanin oppi

text: Marxilainen historian tutkimus, jonka tulkintoihin tiedeyhteisö pääosin suhtautuu melko kriittisesti, tulkitsee Trumanin oppia, kuten muutakin päätöksentekoa taloudellisten riippuvuussuhteiden valossa. Radikaali tutkija Frank Kofsky on nähnyt Trumanin opillaan rakentaneen Yhdysvaltoihin asevarusteluautomaatin. Tämän tulkinnan mukaan ”give ’em hell Harry”, kuten Trumania kutsuttiin, pelotteli kongressia tietoisesti, että sai tarvittavat rahat, jotta toisen maailmansodan jälkeen alasajon kohteeksi joutunut lentokoneteollisuus kyettiin pelastamaan. Toinen vaihtoehto olisi ollut kansallistaa tuo teollisuuden haara. Truman siis liputti yksityisomistuksen puolesta hankkimalla suuret tilaukset vetoamalla Neuvostoliiton muodostamaan uhkaan.


title: Trumanin oppi

text: Tutkijat, kuten Walter LaFeber, ovatkin pitäneet päätöksentekijöiden suurimpana huolenaiheena uuden laman välttämistä. On muistettava, että kansan muistissa oli vielä se, että ensimmäistä maailmansotaa seurasi suuri lama.


title: Väinölän tila

text: Väinölä on raahelaisen kauppiaan Henrik Gabriel Branderin 1878 Oulaisiin perustama kartano, josta muodostui paikkakunnan komein ja suurin tila. Talo oli osa Pyykölä-Pusa-tilaa, josta lohkottiin myöhemmin Pusa-Väinölän ja Pusa-Epäilys osiin jolloin Kalle Pusa (Friis) myi Väinölän osan Branderille.


title: Väinölän tila

text: Pusa oli 1860- ja 1870-luvuilla ollut kestikievaritalo, ja Väinölä jatkoi tätä perinnettä 1880- ja 1890-luvuilla. Vuonna 1890 kyyditystaksa oli 16 penniä kilometriltä ja Pyhäjoen ylityksestä oli lisäksi proomuraha, joka vuonna 1887 oli 20 penniä.


title: Väinölän tila

text: Samassa talossa toimi Branderin aikana sekatavarakauppa ja myöhemmin myös Oulaisten ensimmäinen kirjakauppa. Kauppaa hoiti Matti Niemelä.


title: Väinölän tila

text: Väinölä toimi maatalouden edelläkävijänä ja sinne perusti Oulun läänin Talousseura vuonna 1896 yhden kolmesta läänin karjanhoitokoulusta. Koulun johtajana toimi tilan silloinen isäntä, oululainen agronomi Emil Micklin. Talossa oli palvelusväkeä eri puolilta Pohjois-Suomea.


title: Väinölän tila

text:
Vuonna 1897 Väinölän navetassa oli 56 lehmää, kaksi sonnia ja viisi nuorta nautaa.
Vuonna 1900 ruotsalainen Ab Finska Kolaffären (Suomen Sysiliike Oy) osti tilan. Vuonna 1904 Väinölän tiloissa ja pihoilla järjestettiin Oulun läänin maanviljelysnäyttely ja vuosina 1911-1918 kartanossa toimi maamieskoulu.


title: Väinölän tila

text: Tila vaihtoi usein omistajaa ja tilan sijaitessa aivan Oulaisten keskustassa, sen maat alkoivat pirstoutua asutuksen tiivistyessä ja levitessä.


title: Väinölän tila

text: Oulaisten kunta osti tilan kansakoulukäyttöön 1920 ja Oulaisten yksityinen yhteiskoulukin aloitti Väinölän tiloissa vuonna 1927. Oulaisten lukio toimi Väinölässä vuosina 1933-1937 ja kirjasto aloitti sen suojissa vuonna 1938. Sota-aikana Väinölässä toimi lottakanttiini, puolustusvoimain harjoituskeskuksen upseeristo ja siirtoväen sairaala.


title: Väinölän tila

text: 1970-luvulla tilat kunnostettiin päiväkotikäyttöön. Osa tilan päärakennuksesta on säilytetty suojelukohteena ja sen omistaa edelleen Oulaisten kaupunki.


title: Väinölän tila

text: 18.3.1984 Väinölä avattiin taidetaloksi, jossa pidetään pieniä taidetilaisuuksia ja näyttelyitä.


title: Kurdistanin tasavalta (1946)

text: Kurdistanin tasavalta oli lyhytaikainen valtio, joka sijaitsi nykyisen Iranin luoteisosassa, kurdien asuma-alueen itäosissa. Se syntyi Neuvostoliiton tuella 22. tammikuuta 1946. Kurdistanin demokraattisen puolueen johtaja Qazi Muhammad valittiin sen presidentiksi. Muut valtiot eivät koskaan tunnustaneet sen itsenäisyyttä.


title: Kurdistanin tasavalta (1946)

text: Toisen maailmansodan aikana brittiläiset joukot miehittivät alueita Iranin eteläosassa, neuvostojoukot Iranin pohjoisosassa. Mahabadin kaupungin ympäristö, jossa asuu paljon kurdeja, ei ollut miehitettynä. Alueen kurdit perustivat vapautusliikkeen ja puolueen, joka tavoitteli autonomista aluetta. Tavoitteina olivat kurdin kielen asema virallisena kielenä, enemmän valtaa paikallishallinnolle ja paremmat olot maatyöläisille.


title: Kurdistanin tasavalta (1946)

text: Tämä tasavalta kesti alle vuoden. Neuvostojoukkojen vetäydyttyä Iranin armeija otti alueen haltuunsa ja marssi Mahabadin kaupunkiin joulukuussa 1946. Qazi Muhammad hirtettiin Mahabadin keskustassa maaliskuussa 1947.


title: Into the Electric Castle

text: Into the Electric Castle on vuonna 1998 julkaistu Ayreonin kolmas albumi. Into the Electric Castle on "Avaruusooppera" ja sen sanoitukset perustuvat science fictioniin, kuten edelliset albumit.


title: Mayakansat

text: Mayat tai mayakansat ovat moninainen ryhmä eteläisen Meksikon ja pohjoisen Keski-Amerikan alueella eläviä Amerikan alkuperäiskansoja. Termillä "Maya" viitataan tähän ryhmään, jolla on yhteistä kulttuurista sekä kielellistä perintöä. Ryhmä koostuu siis kuitenkin erillisistä kansoista, joilla on omat kulttuuriset piirteensä, perinteensä sekä identiteettinsä.


title: Mayakansat

text: Mayakansoihin kuuluvia lasketaan olevan noin kuusi miljoonaa. Toiset ovat suhteellisen integroituneita asuttamiensa valtioiden valtakulttuureihin, toisilla elämäntapa on perinteisempi ja äidinkielenä usein silloin jokin mayakielistä.


title: Mayakansat

text: Mayojen asuinalueita ovat Meksikon Yucatánin, Campechen, Quintana Roon, Tabascon ja Chiapasin osavaltiot, Belizen ja Guatemalan valtiot sekä Hondurasin ja El Salvadorin läntiset osat.


title: Simply Red

text: Simply Red on englantilainen popyhtye. Manchesterista kotoisin olevan yhtyeen musiikissa on vaikutteita popista, rockista, jazzista, reggaesta ja soulista. Yhtye on myynyt yli 30 vuotta kestäneellä urallaan yli 50 miljoonaa levyä .


title: Simply Red

text: Ensimmäinen albumi, "Picture Book", ilmestyi vuonna 1985, ja ensimmäinen menestyskappale "Holding Back The Years", vuotta myöhemmin.


title: Simply Red

text: Yhtyeen nimi ("Yksinkertaisesti punainen") viittaa yhtä hyvin laulaja Mick Hucknallin hiuksiin, Manchester Unitedin jalkapallojoukkueeseen kuin Britannian työväenpuolueeseenkin.


title: Siskotyttö

text: Siskotyttö on liike- ja teollisuuslaitosten Kuopion kaupungille lahjoittama patsas. Kutsukilpailulla haettiin savolaisen torimyyjän ”muotokuvaa”. Varkautelainen kuvanveistäjä Taru Mäntynen voitti kilpailun ja toteutti pronssisen veistoksen vuonna 1984. Patsaan jalustan on valmistanut silloin Puijon Kivessä töissä ollut Veli Turunen.


title: Siskotyttö

text: "Siskotyttö" sijaitsee Kuopion kauppatorilla kauppahallin läntisessä päädyssä. Ennen toriremonttia patsasta ympäröivät ympyrän muotoinen orapihlaja-aita ja sitä reunustaneet penkit. Remontin jälkeen teos palautettiin entiselle paikalleen, mutta sijainti on aiempaa avoimempi, sillä pensasaidat poistettiin.


title: Siskotyttö

text: "Siskotyttö" on kauppahallin toisessa päädyssä sijaitsevan Velj’miehen tavoin vappuisin opiskelijoiden lakituksen kohteena. Patsaan pesevät ja lakittavat Kuopion kauppaopiskelijat.


title: Christa Ludwig

text: Christa Ludwig (s. 16. maaliskuuta 1928) on saksalainen mezzosopraano joka on menestynyt sekä oopperalaulajana että lied-tulkkina. Hänen uransa ulottui 1940-luvun loppupuolelta 1990-luvun alkuun.


title: Christa Ludwig

text: Ludwig syntyi Berliinissä musikaaliseen perheeseen: hänen isänsä Anton Ludwig oli tenori ja oopperanjohtaja ja hänen äitinsä Eugenie Besalla-Ludwig esiintyi mezzosopraanona Aachenin oopperassa Herbert von Karajanin toimiessa sen johtajana. Ludwigin ensimmäinen laulunopettaja oli hänen äitinsä, joka oli joutunut luopumaan omasta urastaan.


title: Christa Ludwig

text: Vuonna 1946 Ludwig debytoi 18-vuotiaana Lepakon prinssi Orlovskyn roolissa Frankfurtin oopperassa, jossa hän lauloi vuoteen 1952. Vuosina 1952–1954 hän kuului Darmstadtin oopperan ja kauden 1954–1955 Hannoverin valtionoopperan solistikuntaan. Liityttyään vuonna 1955 Wienin valtionoopperaan Ludwigista tuli yksi sen keskeisistä taiteilijoista yli kolmenkymmenen vuoden ajaksi. Ensiesiintymisensä Salzburgin festivaaleilla hän teki vuonna 1954 Figaron häiden Cherubinona, ja esiintyi sen jälkeen säännöllisesti vuoteen 1981 asti. Vuonna 1966 hän teki ensiesiintymisensä Bayreuthissa "Tristan und Isolden" Brangänen roolissa.


title: Christa Ludwig

text: Yhdysvalloissa Ludwig esiintyi ensi kerran "Così fan tutten" Dorabellana Lyric Opera of Chicagossa vuonna 1959. Samana vuonna hän debytoi myös Metropolitanissa Cherubinona. Hän esiintyi siellä säännöllisesti aina vuoteen 1990 asti. Covent Gardenin ensiesiintyminen oli vuonna 1969 "Aidan" Amneriksena.


title: Christa Ludwig

text: Ludwigin äänen kehittyminen salli hänen siirtyä lyyrisistä ja "spinto" mezzosopraanotehtävistä myös dramaatisiin rooleihin. Hänen valtava repertuaarinsa kattoi lopulta laajan valikoiman erilaisia tehtäviä: Carmen, Marschallin ("Der Rosenkavalier"), Ulrica ("Un Ballo in Maschera"), Beethovenin Leonore ("Fidelio"), Monteverdin Octavia ("L'Incoronazione di Poppea"), Dido ("Les Troyens"), Kundry ("Parsifal") sekä Klytemnestra ("Elektra"). Hän esiintyi jopa sopraanorooleissa kuten Verdin Lady Macbethina ("Macbeth") ja Straussin Dyerin vaimona ("Die Frau ohne Schatten").


title: Christa Ludwig

text: Oopperaesiintymisien ohella Ludwig toimi myös lied-laulajana ja konserttisolistina. Hänen tulkintojaan Schubertin, Schumannin, Brahmsin, Wolfin, Mahlerin ja Straussin liedeistä arvostetaan korkealle. Hän esiintyi myös Bach-laulajana ja levytti useimmat tämän keskeisistä teoksista.


title: Christa Ludwig

text: Vuosina 1957–1970 Ludwig oli naimisissa bassobaritoni Walter Berryn kanssa; pari esiintyi usein yhdessä. Vuonna 1972 hän solmi avioliiton ranskalaisen näyttelijän Jean-Emile Deiberin kanssa.


title: Christa Ludwig

text: Ludwig piti sarjan jäähyväiskonsetteja eri kaupungeissa vuosina 1993–1994. Hänen viimeinen esiintymisensä Metropolitanissa oli Frickan roolissa oopperassa "Die Walküre".


Universal Migrator Part I: The Dream Sequencer on Ayreonin vuonna 2000 julkaistun "Universal Migrator" -kaksoisalbumin ensimmäinen osa. "The Dream Sequencer" on pääasiassa rauhallista progressiivista rockia, toisen osan, "" ollessa raskaampaa heavy metalia ja progressiivista metallia. Osat julkaistiin alun perin erikseen, mutta vuonna 2004 uudelleenjulkaisussa kumpikin oli samassa paketissa.


title: Universal Migrator Part I: The Dream Sequencer

text: Yli 100 vuotta viimeisen maassa käydyn sodan jälkeen 2100-luvulla, jonka sokea trubaduuri Ayreon oli ennustanut 500-luvulla (jonka tarina on kokonaisuudessaan albumilla The Final Experiment).


text: Muutamat Marsissa olevat siirtolaiset ovat todistaneet oman kotiplaneettansa tuhon kaukaa, ja ovat pysyneet hengissä useamman vuoden varusteilla jotka he toivat mukanaan maasta. Lopulta kuitenkin säännöstellyt tarvikkeet loppuvat, ja ainoastaan yksi siirtolainen on enää elossa. Tämä mies, ensimmäisen siirtolaisen lapsi, on viimeinen hengissä oleva ihminen. Tästä huolimatta hän ei ole koskaan ollut maassa.


text: "Dream Sequencer" on laite, joka mahdollistaa siirtolaisten mielen matkaamisen ajassa taaksepäin hypnoosin avulla. Sen tarkoitus oli viihdyttää siirtolaisia koska Mars ei tarjonnut monia vaihtoehtoja vapaa-ajan viettoon.


title: Pekka Vapaavuori

text: Pekka Vapaavuori (s. 6. elokuuta 1962 Turku) on suomalainen arkkitehti. Hän valmistui arkkitehdiksi vuonna 1993 Tampereen teknillisestä korkeakoulusta. Vapaavuori perusti vuonna 1994 oman arkkitehtitoimiston Turkuun.


title: Pekka Vapaavuori

text: Samana vuonna hän voitti Viron taidemuseon Tallinnaan rakennettavasta uudisrakennuksesta järjestetyn suunnittelukilpailun. "Circulus"-työnimellä tunnetun rakennuksen rakentaminen aloitettiin kuitenkin vasta vuonna 2002. KuMu avattiin vuonna 2006.


title: Pekka Vapaavuori

text: Vapaavuori sai vuonna 2006 sekä Viron arkkitehtuurin vuosipalkinnon että Viron valtion kulttuuripalkinnon.


title: Chris Holmes

text: Chris Holmes (s. 23. kesäkuuta 1958 Glendale, Kalifornia) on yhdysvaltalainen kitaristi ja nyttemmin myös laulaja. Parhaiten hänet tunnettaneen heavy metal -yhtye W.A.S.P.:in soolokitaristina. Hän oli toinen yhtyeen ensimmäisten vuosien avainhenkilöistä Blackie Lawlessin ohella. Kuuluisan mutta mahdollisesti perättömän tarinan mukaan Lawless huomasi Holmesin jättämän ilmoituksen kitaristista "Hustler"-lehden ”Beaver Hunt” -osiossa.


title: Chris Holmes

text: Ennen W.A.S.P.:iin liittymistä Holmes soitti yhtyeissä Buster Savage, LAX ja Slave.


title: Chris Holmes

text: Holmes oli W.A.S.P:in jäsen vuodesta 1982 alkaen, kunnes erosi vuonna 1990 perustaakseen oman yhtyeensä Psycho Squadin. Holmes kuitenkin liittyi takaisin W.A.S.P.:iin vuonna 1996 ja pysyi sen kitaristina vuoteen 2001 asti, jolloin hän sanoi uransa muusikkona olevan kokonaan lopussa. Melko pian tämän jälkeen Holmes oli kuitenkin mukana joissakin projekteissa, kuten ystävänsä ja W.A.S.P.:in alkuaikojen kokoonpanossa mukana olleen Randy Piperin Animal-yhtyeen kiertueella vuonna 2003.


title: Chris Holmes

text: Marraskuussa 2012 Holmes julkaisi ensimmäisen soololevynsä "Nothing to Lose". Holmes laulaa levyn kappaleet itse ja soittaa levyllä kitaraa. Rumpuja levyllä soittaa Motörheadin entinen rumpali Phil Taylor, vaikka hän oli vuoteen 2012 mennessä jo lopettanut aktiiviuransa muusikkona.


title: Chris Holmes

text: Vuonna 2014 Chris Holmes asui muutamien kuukausien ajan Porvoossa vaimonsa Catherine Sarah Holmesin kanssa. Suomessa asuessaan Chris Holmes esiintyi suomalaiskaupungeissa klubikeikoilla Baton Rogue Morguen kanssa ja vieraili myös Domination Blackin singlellä ja musiikkivideolla ”Master of Deception”. Holmes kuitenkin kyllästyi varsin pian siihen, että Baton Rogue Morgue halusi soittaa vanhoja W.A.S.P.-klassikoita Holmesin uuden materiaalin asemesta. Niinpä kesällä 2014 Holmesin pariskunta muutti Catherine Sarah Holmesin kotimaahan Ranskaan.


title: Chris Holmes

text: Holmes on perustellut muuttoaan pois Yhdysvalloista sillä, ettei heavy metal ole suosittua Yhdysvalloissa enää 2010-luvulla. Holmesin näkemys: ”Ellei artisti ole minun vastakohtani, kuten vaikkapa hip hop -muusikko tai räppäri, hän ei myy enää levyjä Yhdysvalloissa. Rock-lehtiäkään ei siellä enää ole. Mustien kulttuuri on tuonut hip hopin valkoisille lapsille.”


title: Chris Holmes

text: Toukokuussa 2015 julkaistiin Holmesin toinen soololevy "Shitting Bricks" ja Holmesin uusi yhtye Mean Man aloitti keikkailun. Ensimmäinen keikka oli levynjulkaisupäivänä 2. toukokuuta 2015 Ranskan Nantesissa.


title: Chris Holmes

text: Holmesin kahden ensimmäisen soololevyn materiaalia sisältävä kokoelmalevy "C.H.P." julkaistiin 25. maaliskuuta 2016. Kokoelmalla on myös kaksi live-äänitystä.


title: Hardfloor

text: Hardfloor on saksalainen vuonna 1991 perustettu tekno- ja acid house -ryhmä, joka tunnetaan Roland TB-303 -syntetisaattoria hyödyntävistä tanssijulkaisuistaan ja kaupallisestikin menestyneistä remixeistään. Ryhmä kuuluu merkittävimpiin elektronisen tanssimusiikin vaikuttajiin ja on suosittu live-esiintyjä ympäri maailman.


title: Hardfloor

text: Ryhmä hyödyntää TB-303-syntetisaattoria kaikissa kappaleissaan, parhaimmillaan jopa kuutta yhtä aikaa. Vaikka Hardflooria on kritisoitu "kaupallisista" remiksausprojekteistaan, on ryhmän omalla nimellään julkaisemilla levyillä vaihtelevia tyylejä. Vaikka "acidin" ja siten Hardfloorin juuret ovat acid housessa, on Hardfloor tyylillisesti lähempänä teknoa kuin housea.


title: Hardfloor

text: Suurimman osan ryhmän alkupään levyistä julkaisi saksalainen Harthouse, mutta vuonna 2003 Hardfloor perusti oman levy-yhtiön omia julkaisujaan varten.


title: Hardfloor

text: Aitojen laitteiden lisäksi Hardfloor on tehnyt ReBirth RB-338 -softasyntetisaattorin mukana levitettäväksi "Multiball Challenge" -kappaleen.


title: Hardfloor

text: Hardfloor on esiintynyt myös Suomessa, viimeksi vuonna 2006.


title: Suomen työväenpuolue

text: Suomen työväenpuolue voi tarkoittaa seuraavia suomalaisia puolueita:


Universal Migrator Part II: Flight of the Migrator on Ayreonin vuonna 2000 julkaistun "Universal Migrator" -kaksoisalbumin toinen osa. "Flight of the Migrator" on tyyliltään raskaampaa heavy metalia ja progressiivista metallia verrattuna ensimmäiseen osaan, "" joka on pääasiassa progressiivista rockia.


title: Universal Migrator Part II: Flight of the Migrator

text: Levyn kappaleet käsittelevät "The Dream Sequencerista" poiketen eri astronomian aiheita kuten kvasaareja ja mustia aukkoja.


title: Röntgendiffraktio

text: Röntgendiffraktio (lyhenne XRD, ) on ilmiö, jossa röntgensäteily diffraktoituu kiteestä. Säteilyn sirontakulma riippuu diffraktoivien tasojen välimatkasta. Siten röntgendiffraktio on myös materiaalitutkimuksen menetelmä, jolla saadaan tietoa kiteisten aineiden atomitason järjestyksestä, kiderakenteesta. Röntgendiffraktiota käytetään muun muassa mineraalien ja kemiallisten yhdisteiden tunnistamisessa sekä uusien materiaalien rakenteen tutkimuksessa.


title: Röntgendiffraktio

text: Röntgendiffraktiomenetelmällä voidaan tarkoittaa "jauhediffraktiomenetelmää", missä näyte on kiteistä jauhetta, tai se voi viitata röntgendiffraktioon yksittäiskiteestä. Molemmat menetelmät perustuvat samaan diffraktioilmiöön. Röntgenkristallografialla tarkoitetaan kiderakenteen tutkimista röntgendiffraktion avulla. Yleensä hyvin tarkkaa tietoa kiderakenteesta saa vain yksittäiskiteestä tehdyistä mittauksista.


title: Röntgendiffraktio

text: Wilhelm Röntgenin löydettyä röntgensäteilyn 1895 ei kestänyt kauan, että se jo löysi sovellutuksia, jotka perustuivat röntgensäteilyn absorptioon. Vuonna 1912 keksittiin uusi tapa käyttää röntgensäteilyä, kun Max von Lauen idean perusteella röntgensäteiden diffraktio kiteestä todennettiin kokeellisesti. Pian löydön jälkeen vuosina 1913 ja 1914 William Henry Bragg ja William Lawrence Bragg omalta osaltaan edistivät havainnon kehittämistä menetelmäksi. Laue sai löydöstä Nobelin fysiikanpalkinnon 1914 ja Braggit 1915. Laue-kuva tarkoittaa nykyään polykromaattisella röntgensäteilyllä otettua diffraktiokuviota yksittäiskiteestä. Braggien nimi taas jäi elämään Braggin laissa, johon röntgendiffraktion käyttö menetelmänä tänäkin päivänä suurelta osin perustuu.


title: Röntgendiffraktio

text: Myöhemmin röntgendiffraktiomenetelmän kannalta tärkeitä henkilöitä ovat olleen muun muassa Peter Debye (Nobelin kemianpalkinto 1936), Paul Scherrer, ja vuonna 1962 Nobelin kemianpalkinnolla palkitut proteiinien röntgenkristallografian kehittäjät Max F. Perutz ja John C. Kendrew.


title: Röntgendiffraktio

text: Röntgensäteily läpäisee helposti keveitä alkuaineita sisältäviä materiaaleja. Sitä käytetäänkin paljon lääketieteessä, missä läpivalaisu röntgenlaitteella paljastaa murtumakohdat luissa johtuen kudoksen ja luiden erilaisesta absorptiosta. Röntgendiffraktio ei kuitenkaan perustu alkuaineiden erilaisiin absorptiokertoimiin vaan niiden kykyyn sirottaa röntgensäteilyä. Atomien sirontatekijät "f" kertovat, miten atomit sirottavat säteilyä. Koska röntgensäteet vuorovaikuttavat lähinnä vain atomien elektronien kanssa, sirontatekijöiden suuruus riippuu lineaarisesti alkuaineen elektronien määrästä eli järjestysluvusta "Z". Näin ollen röntgensäteilyä siroaa enemmän raskaista alkuaineista kuin keveistä. Toisin on esimerkiksi neutronidiffraktiossa, missä vastaavaa lineaarista riippuvuutta ei ole.


title: Röntgendiffraktio

text: Diffraktioilmiössä röntgensäteen sironta tapahtuu koherentisti koko kiteestä eikä säteilyn energia muutu sironnassa. Sironneen säteilyn kulma riippuu kiteen hilatasojen välimatkasta. Röntgensäteet vuorovaikuttavat elektronien kanssa kuitenkin myös muilla tavoin. Näitä vuorovaikutusprosesseja ovat valosähköinen ilmiö ja epäelastinen röntgensironta, missä osa fotonin energiasta siirtyy elektronille.


title: Röntgendiffraktio

text: Diffraktioilmiö nähdään, kun diffraktoivan hilan tasojen välimatkan on suunnilleen sama kuin käytetyn säteilyn aallonpituus. Tämä selittää miksi juuri röntgendiffraktiolla saadaan tietoa atomitason järjestyksestä kiteissä. Röntgensäteilyn aallonpituus on noin ångströmin suuruusluokkaa, kuten myös atomien välimatka kiteessä. Myös pidempiaallonpituuksista säteilyä voitaisiin käyttää diffraktiotutkimuksessa. Ultravioletti- ja infrapunasäteilyä käytetään kuitenkin lähinnä spektroskopiamenetelmissä, koska näillä aallonpituusalueilla molekyylit absorboivat säteilyä voimaakkaammin kuin röntgenalueella.


title: Röntgendiffraktio

text: Röntgendiffraktiota voidaan tarkastella matemaattisesti joko "kinemaattisen" tai "dynaamisen" sirontateorian kautta. Kinemaattinen sirontateoria on yksinkertaisempi, mutta se perustuu useille yksinkertaistuksille, jotka eivät yleensä päde yksittäiskiteiden tapauksessa. Kinemaattisen teorian perusoletukset ovat:


title: Röntgendiffraktio

text:
Kulmadispersiivisessä röntgendiffraktiomenetelmässä käytetään monokromaattista säteilyä. Jauhediffraktiomenetelmässä yleisimmät mittausgeometriat ovat röntgendiffraktometrillä mitatut symmetrinen läpäisy ja heijastus. Näissä menetelmissä jauhenäyte on puristettu laattamaiseksi. Läpäisygeometriassa sironneen säteilyn intensiteettiä havainnoidaan sirontakulman formula_1 funktiona yksiulotteisella ilmaisimella näytteen takaa ja heijastusgeometriassa samalta puolella kuin näytteeseen tuleva säteily. Myös epäsymmetrisiä menetelmiä voidaan käyttää, mutta silloin diffraktiokuvioon tehtävät korjaukset ovat hankalampia. Jauhenäyte voi olla myös sylinterin muotoinen.
Yksittäiskiteitä tutkittaessa kide asetetaan goniometrin päähän.


title: Röntgendiffraktio

text: Energiadispersiivistä röntgendiffraktiomenetelmää käytetään harvemmin kuin edellä kuvattua monokromaattisen säteilyn käyttöön perustuvaa menetelmää. Energiadispersiivisessä menetelmässä käytetään polykromaattista säteilyä ja tarkastellaan vakiosirontakulmaa. Tällöin tarvitaan energiaherkkä ilmaisin, esimerkiksi puolijohdeilmaisin tai analysaattorikide.


title: Röntgendiffraktio

text: Röntgendiffraktiossa diffraktiomaksimit, joita kutsutaan heijastuksiksi, numeroidaan Millerin indekseillä "hkl". Heijastuksen Millerin indeksi "hkl" vastaa kiteessä heijastustasoa ("hkl").


title: Röntgendiffraktio

text: Braggin laki kertoo, kuinka heijastuskulma riippuu heijastustasojen välimatkasta.


title: Röntgendiffraktio

text: Käänteishila on reaaliavaruuden hilan Fourier'n muunnos. Esimerkiksi tilakeskisen kuutiollisen hilan käänteishila on pintakeskinen kuutiollinen hila ja päinvastoin. Käänteishilan hilapisteiden etäisyydet ovat kääntäen verrannollisia reaaliavaruuden etäisyyksiin.


title: Röntgendiffraktio

text: Ewaldin pallon avulla voidaan selvittää käänteisavaruuden hilasta mitkä heijastukset kiteestä ovat sallittuja käytetyllä säteilyn aallonpituudella.Röntgendiffraktion teoriaa


title: Röntgendiffraktio

text: Röntgendiffraktio menetelmänä


title: Eero Seppälä

text: Eero Seppälä (19. elokuuta 1902 Hämeenlinna – 5. elokuuta 1941 Hiitola) oli suomalainen arkkitehti. Hän syntyi Hämeenlinnassa yhdeksänlapsiseen perheeseen. Hänen isänsä, kauppias Johan Emil Helenius oli tunnetun raittiusmiehen Matti Helenius-Seppälän veli.


title: Eero Seppälä

text: Opiskeluaikanaan Seppälä toimi harjoittelijana Arkkitehtitoimistossa K. Borg, J.S. Sirén & Hj. Åberg 1929, Hilding Ekelundin toimistossa 1928 ja 1929 sekä Aulis Kalman johdolla 1930–31.


title: Eero Seppälä

text: Seppälä valmistui arkkitehdiksi Suomen Teknillisestä korkeakoulusta vuonna 1932. Sittemmin hän toimi Rautatiehallituksen arkkitehtina. Eero Seppälä voitti 1934 Otto Flodinin kanssa Tampereen rautatieaseman suunnittelukilpailun.


title: Eero Seppälä

text: Asema edustaa funktionalismia, samoin kuin hänen Salon kaupunkiin insinööri J. Syvähuokolle piirtämänsä yksityistalo, joka 1975 julistettiin suojelluksi kulttuurihistoriallisesti merkittävänä rakennuksena. Seppälä on myös piirtänyt joitakin kesämökkejä, kaksi niistä Karjalohjan Härjänvatsaan. Toinen näistä oli hänen omansa. Sekä asemarakennuksessa että Salon yksityisasunnossa kiintyy huomio päädyn suureen ikkunaan. Myös kesämökissä on miltei koko seinän kokoinen ikkuna, josta on näkymä Lohjanjärvelle.


title: Eero Seppälä

text: Seppälä kaatui jatkosodassa luutnanttina tarkka-ampujan luotiin 5. elokuuta 1941.


title: Solar Quest

text: Solar Quest on brittiläisen George Saundersin vuonna 1993 aloittama musiikkiprojekti, joka pyrkii yhdistämään elektronisen musiikin aurinkoenergian hyväksikäyttöön. Projekti on julkaissut levyjä myös nimillä "Entropica" ja "Solar Question Mark?".


title: Solar Quest

text: Solar Quest alkoi Saundersin innostuttua acid housesta 1990-luvun alussa. Vuosina 1993 ja 1994 hän julkaisi peräti yhdeksän levyä, joista kaksi pitkäsoittoa (toinen nimellä "Entropica"). Vuonna 1993 julkaistu 12-minuuttinen "Acid Air Raid" kuuluu acid-teknon klassikoihin ja seuraavan vuoden unelmoiva "Orgship"-albumi taas ambientin merkittäviin julkaisuihin.


title: Solar Quest

text: Itse Saunders kuvaa projektin filosofian pohjautuvan seneca-intiaaneihin, kulmakivinään "kosminen energia, värähtelevät kuviot ja homeopatia".


title: Solar Quest

text: Glastonburyn esittävän taiteen festivaaleille Solar Quest on vuosittain pystyttänyt aurinkoenergialla toimivan ambient-konserttiteltan ja monet sen levyt on äänitetty ja miksattu aurinkoenergialla toimivassa studiossa.


title: Solar Quest

text: Saunders on tehnyt yhteistyötä muun muassa brittiläisen DJ Chocin kanssa, jonka levy-yhtiö Choci's Chewns julkaisi useimmat Solar Questin alkutaipaleen levyt, joista monilla laulaa brittiläinen Kirsty Hawkshaw. Erikoisimpiin Solar Questin julkaisuihin kuuluu remix-kokoelma Alan Parsonsin kappaleesta "Apollo".


title: George Saunders

text: George Saunders (s. 2. joulukuuta 1958 Amarillo, Texas) on yhdysvaltalainen kirjailija. Ennen kirjailijanuraansa hän työskenteli geofyysikkona ja julkaisi esikoisteoksensa "CivilWarLand in Bad Decline" vuonna 1996.


title: George Saunders

text: Saundersilta on suomennettu kaksi teosta. Vuonna 2015 ilmestyi suomennos "Joulukuun kymmenes" (alkuteos "Tenth of December", 2013), jonka novellit julkaistiin "The New Yorkerissa" ja "Harper’sissa" 1995–2012. Vuonna 2016 ilmestyi "Sotapuiston perikato" (alkuteos "CivilWarLand in Bad Decline", 1996).


title: George Saunders

text: Saunders sai vuoden 2017 Man Booker Prizen, joka on englanninkielisen kirjallisuuden merkittävin palkinto. Se jaetaan vuosittain Iso-Britanniassa julkaistulle romaanille ja sen voittaja saa 50 000 puntaa (n. 56 000 euroa).


title: Ayreonauts Only

text: Ayreonauts Only on vuonna 2000 julkaistu Ayreonin albumi joka sisältää ennenjulkaisemattomia kappaleita ja versioita vanhoista kappaleista. Levy on tarkoitettu lähinnä kaikkein isoimmille Ayeronin faneille kuten levyn nimestä voi päätellä. Levyn viimeinen kappale, "Cold Metal", on Arjen Anthony Lucassenin uuden projektin, Ambeonin, kappale.


HAL Bangaloren kansainvälinen lentoasema on lentoasema Bangaloressa Karnatakan osavaltiossa Intiassa. Lentoasemaa ylläpitää Hindustan Aeronautics, joka käyttää sitä Intian ilmavoimien lentokoneiden testaamiseen ja kehittämiseen. Lentoasema toimi kansainvälisenä lentoasemana kunnes 24. toukokuuta 2008 sen korvasi Kempegowdan kansainvälinen lentoasema.


title: The Human Equation

text: The Human Equation on 25. toukokuuta 2004 julkaistu Ayreonin kuudes albumi. Albumilla on muiden Ayeronin levyjen tapaan paljon vierailevia muusikoita ja laulajia muista yhtyeistä jotka esittävät Arjen Anthony Lucassenin kirjoittamaa musiikkia, kuten James LaBrie (Dream Theater), Mikael Åkerfeldt (Opeth), Eric Clayton (Saviour Machine) ja Devin Townsend (Strapping Young Lad).


title: The Human Equation

text: The Human Equation on tarina auto-onnettumuuden seurauksena koomaan joutuneesta miehestä, jonka tunteita ja muistoja käydään läpi kahdenkymmenen päivän aikana.


title: The Human Equation

text: CD 1


title: The Human Equation

text: CD 2


title: Mataiur

text: Mataiur on Italian Alpeilla sijaitseva vuori. Mataiur-vuori on 1650 metriä korkea. 26. lokakuuta vuonna 1917 Mataiurilla käydyssä Longaronen taistelussa Erwin Rommel valtasi Mataiurin 100 saksalaisen miehen voimin yli 9000 italialaiselta.


title: Arjen Anthony Lucassen

text: Arjen Anthony Lucassen (s. 3. huhtikuuta 1960 Hilversum, Alankomaat) on alankomaalainen säveltäjä, laulaja ja muusikko. Hän oli 1980-luvulla heavy metal -yhtyeiden Bodine ja Vengeance kitaristina, mutta niiden hajoamisen jälkeen hän alkoi tehdä itse progressiivisempaa musiikkia ensin Ayreon-projektina, ja myöhemmin myös Star One-, Ambeon- ja Stream of Passion -yhtyeiden muodossa. Lucassen on myös vieraillut lukuisilla muiden artistien levyillä.


title: Långholmen (Kemiö)

text: Långholmen on saari Sauvon ja Kemiön välissä. Saari on osittain jyrkkäkallioinen ja siellä on useita kesäasumuksia. Saarelle on ollut aikoinaan lauttayhteys mutta siitä on muistona vain vanhat lauttasatamat. Saarella on runsas puusto.


title: Långholmen

text: Långholmen tarkoittaa seuraavia:


title: Reaalipreesens

text:
Reaalipreesens (lat. "praesentia realis") on käsite, jolla ilmaistaan kristinuskon ajatusta, että Kristuksen ruumis ja veri ovat konkreettisesti läsnä ehtoollisella tarjottavissa viinissä ja leivässä (Matt. 26:26). Todellisen läsnäolon vastakohta on tästä näkökulmasta harha ja siitä poikkeaa myös ajatus hengellisestä tai vertauskuvallisesta läsnäolosta. Ensin mainitussa Kristuksen ruumiin ja veren substanssi eli olemus ovat todellisesti läsnä. Jälkimmäisissä ne eivät ole läsnä olemuksellisesti, vaan pelkästään henkisesti tai hengellisesti. Filosofisesti selvitettynä reaalipreesensiä kutsutaan konsubstantiaatioksi.
Termi on ilmeisesti alun perin peräisin Johannes Duns Scotuksen kirjoituksista. Sitä käytettiin myös uskonpuhdistuksen ajan kiistelyssä, joka koski Kristuksen ruumiin ja veren läsnäoloa ehtoollisaineissa. Tämä sai alkunsa sveitsiläisten reformaattoreiden, Ulrich Zwinglin ja Johannes Oecolampadiuksen ryhtyessä vastustamaan luterilaisten substantiaalista näkemystä ehtoollisessa läsnäolevasta Kristuksesta, jonka he näkivät paluuna "katoliseen harhaan". Termi kuitenkin kuului myös Jean Calvinin käsitteistöön; mutta toisin kuin luterilaiset hän käytti termiä ilmaisemaan, että Kristuksen läsnäolo on todellinen, eikä harhaa, mutta se ei kuitenkaan ole hänen ruumiinsa ja verensä läsnäoloa, kuten luterilainen osapuoli katsoi tai niiden uhraamista, kuten katolinen osapuoli opetti Pohjimmiltaan näiden kristinuskon eri haarojen ehtoolliskäsitysten erilaisuus johtuneekin niiden erilaisista opeista Jumalan pelastavasta työstä. Kalvinilaisuudessa ajatellaan yleensä, että Jumala vanhurskauttaa toiset ja paaduttaa toiset ns. kaksinkertaisen predestinaation perusteella, kun taas luterilaisten Tunnustuskirjoissa ehtoollisen, kasteen ja evankeliumin saarnan opetetaan olevan välineitä, joiden kautta Jumala vanhurskauttaa. Kalvinilaisessa käsityksessä Kristuksen ruumiin ja veren läsnäolo ehtoollisessa on tarpeeton, koska Jumala antaa armoaan ei leivän ja viinin, vaan Pyhän Henkensä välityksellä Vastaavasti luterilaisuudessa reaalipreesens ehtoollisessa on ehdoton, koska myös syntien anteeksiantamisen lupaus leivän ja viinin nauttimisessa uskossa katsotaan varmaksi ja todelliseksi, juuri siinä tapahtuvaksi. Asetussanojen merkitys katsotaan näin itseään merkitseväksi, kun taas kalvinilainen osapuoli selittää niitä eri raamatunkohdilla, kuten Johanneksen evankeliumin 6. luvun jakeella 63: ""Henki on se, joka eläväksi tekee; ei liha mitään hyödytä.""


title: Reaalipreesens

text: Luterilaisessa kielenkäytössä reaalipreesensiä käytetään yleensä ruumiin ja veren sekä leivän ja viinin todellisen läsnäolon merkityksessä, jonka vastakohtana nähdään vertauskuvallinen ehtoollistulkinta. Myös katolisessa ja ortodoksisessa ehtoollisopissa Jeesuksen ruumiin ja veren erityinen läsnäolo esitetään vastakohdaksi vertauskuvallisuudelle, mutta nämä kirkot opettavat kuitenkin eri tavoin tämän läsnäolon tavasta (konsubstantiaatio ja transsubstantiaatio).


title: Lionel Shriver

text: Lionel Shriver (alun perin Margaret Ann Shriver, s. 18. toukokuuta 1957), on amerikkalaissyntyinen kirjailija, joka asuu New Yorkissa ja Lontoossa. Shriver muutti nimensä Margaret Annista Lioneliksi, koska oli sitä mieltä, että miehiä kohdellaan paremmin. Hänen puolisonsa on jazzrumpali Geoff Williams.


title: Lionel Shriver

text: Shriver nousi maineeseen teoksellaan "We Need to Talk about Kevin" ("Poikani Kevin"). Ristiriitaisen vastaanoton saanut "Poikani Kevin" käsittelee naisen kaksinaista suhtautumista lapsen saantiin, kyvyttömyyttä rakastaa lasta ja sitä mikä tällaisesta lapsesta pahimmassa tapauksessa tulee. Shriver on myös The Guardianin kolumnisti. Kolumnipalstallaan hän on kirjoittanut muun muassa suhtautumisesta äitiyteen ja äitiydestä länsimaissa. Hän kävi Suomessa lokakuussa 2006 Helsingin Kirjamessuilla markkinoimassa kirjaansa "Poikani Kevin".


title: Pettu (saari)

text: Pettu on saari Särkisalossa Salon kaupungissa. Pettuun on lossiyhteys Ulkoluodosta. Yhdeksän neliökilometrin kokoisella saarella asuu vakituisesti 11 ihmistä. Vapaa-ajan asuntoja saaressa on yli 100.


title: Matthew Connolly

text: Matthew Connolly (s. 24. syyskuuta 1987 Barnet, Englanti) on englantilainen jalkapalloilija, joka edustaa Englannin Mestaruussarjassa pelaavaa Cardiffia. Hän on pelipaikaltaan keskuspuolustaja ja siirtyi Cardiffiin 22.8.2012. Tätä ennen hän pelasi Queens Park Rangersissa sekä kauden 2011-2012 kevätkauden lainalla Readingissä.


title: Matthew Connolly

text: Connolly teki ensiesityksensä Arsenalin edustusjoukkueessa 24. lokakuuta 2006 liigacupin kolmannella kierroksella West Bromwichia vastaan. Hän pelasi kaudella 2006-2007 lainalla Bournemouthissa ja kaudella 2007-2008 Colchester Unitedissa kunnes siirtyi Queens Park Rangersiin kesällä 2008. Kesään 2012 mennessä hän on pelannut QPR:ssä 116 ottelua (joista kuusi valioliigassa), joissa hän on tehnyt kaksi maalia. Ensimmäinen maali QPR:lle syntyi 16. tammikuuta 2010 Blackpoolia vastaan.


title: Infektiotautien tutkimusyhdistys

text: Infektiotautien tutkimusyhdistys on vuonna 1966 perustettu yhdistys, jonka jäseninä on lähinnä lääkäreitä ja tutkijoita. Sen tehtävänä on infektiotautien tutkimuksen edistäminen, kotimainen ja kansainvälinen yhteistoiminta infektiotautien tutkimisen alalla, neuvonta ja valistustoiminta infektiotautien vastustamiseksi sekä opintomatkojen ja kongressien järjestäminen ja apurahojen myöntäminen infektiotautien tutkijoille. Useimmat lääketehtaat tukevat infektioyhdistyksen toimintaa mm. lahjoittamalla sille matka-apurahoja.


title: Inklusivismi

text: Inklusivismi on kristinuskon käsitys, jonka mukaan kristinusko edustaa Jumalan normatiivista ilmoitusta, mutta pelastus on mahdollinen myös toisiin uskonnollisiin traditioihin kuuluville. Inklusivismi on yksi muutamasta erilaisesta pelastuskäsityksestä, joita kristinuskon tiimoilta pohditaan.


title: Pluralismi (soteriologia)

text: Pluralismi on kristinuskossa ja soteriologiassa käsitys, jonka mukaan kaikki ihmiskunnan uskonnolliset traditiot ovat yhtä päteviä teitä samaan uskonnollisen todellisuuden ytimeen.


title: Venäjän kansalliskirjasto

text: Venäjän kansalliskirjasto (Российская национальная библиотека) sijaitsee Pietarissa. Se on Venäjän vanhin yleinen kirjasto. Sitä ei pidä sekoittaa Moskovassa sijaitsevaan Venäjän valtionkirjastoon.


title: Venäjän kansalliskirjasto

text: Kansalliskirjaston perusti Katariina Suuri vuonna 1795 Keisarilliseksi lainauskirjastoksi. Sen kokoelmien rungon muodostavat puolalais-liettualaisen Zaluskin kirjaston 250 000 kirjaa sekä Voltairen ja Denis Diderotin kokoelmat, jotka keisarinna oli ostanut heidän perikunniltaan. Kirjakokoelma karttui nopeasti, koska jokaisesta keisarillisella Venäjällä julkaistusta kirjasta piti lahjoittaa sinne yksi vapaakappale. Vuonna 1914 kirjastossa oli kolme miljoonaa kirjaa, 1970-luvulla siellä laskettiin olevan 17 miljoonaa kirjaa.


title: Venäjän kansalliskirjasto

text: Kirjaston päärakennus Nevski prospektilla on uusklassista tyyliä. Neuvostoaikoina sen nimi oli Saltykov-Štšedrinin kirjasto kirjailija Mihail Saltykovin mukaan. Uudempi lisärakennus rakennettiin 1980- ja 1990-luvuilla Moskovski prospektille.


title: Venäjän kansalliskirjasto

text: Nykyisin Venäjän kansalliskirjasto on yksi maailman suurimmista. Siellä on 33 miljoonaa teosta, vuosittain siellä on 1,5 miljoonaa kävijää, ja lainauksia tehdään 14 miljoonaa.


title: Kapasaari

text: Kapasaari on saari Pieksämäen kunnassa Virtasalmen taajaman yhteydessä. Saarella sijaitsee seurakunnan leirikeskus ja sinne menee pieni silta.


title: Venäjän valtionkirjasto

text:
Venäjän valtionkirjasto on eräs maailman suurimmista kirjastoista. Se sijaitsee Moskovan ydinkeskustassa, runsas 300 metriä Moskovan Kremlin länsipuolella. Kirjasto hoitaa monia kansalliskirjaston tehtäviä, vaikka historiallinen Venäjän kansalliskirjasto -niminen kirjastolaitos sijaitsee Pietarissa.
Valtionkirjasto perustettiin 1862 kahden kaupungin museon yhteyteen Moskovan ensimmäiseksi viralliseksi kirjastoksi. Neuvostoaikoina sen nimi oli Lenin-kirjasto.


title: Venäjän valtionkirjasto

text: Kirjastossa on 42 miljoonaa teosta, jotka täyttävät 275 tuhatta hyllymetriä. Niiden joukossa on materiaalia 247 kielellä: 17 miljoonaa kirjaa, 13 miljoonaa lehteä, 350 tuhatta nuottia ja äänitettä ja 150 tuhatta karttaa. 29 % materiaalista on ulkomaalaista.


title: Kuikansaari

text: Kuikansaari on saari, joka sijaitsee Längelmäenjärvessä Pieksämäen kunnassa Virtasalmen taajaman yhteydessä.


title: Jori

text: Jori on suomalainen etunimi. Jorin nimipäivä on 23. huhtikuuta, jolloin on myös Yrjön, Jyrkin, Jyrin ja Yrjänän nimipäivä. Jori ääntyy kuten ruotsin "Georg", ja juontuu samasta kreikkalaisesta "Georgios"-nimestä. Joria käytetään myös Jorman lempinimenä.


title: Jori

text: Suomessa oli vuoden 2012 loppuun mennessä syntynyt noin 1 740 Joria.


title: Jori

text: "Molli-Jori" oli säveltäjä ja laulaja Georg Malmsténin lempinimi.


title: Jori

text: Listan henkilöt ovat suomalaisia, ellei toisin mainita.


title: Beep Media Player

text:
Beep Media Player on avoin GNU GPL-lisensoitu XMMS-soittimeen perustuva multimedia-soitin. Pääasiallisesti se on XMMS-soittimen siirros GTK+ 2-rajapinnalle joka saa integroitua sen paremmin tuoreimpien GNOME, Xfce ja GTK-QT:n kanssa myös KDE-työpöytäympäristöihin.
XMMS:n tavoin BMP tukee myös Winampin ja XMMS:n nahkatiedostoja.


title: Beep Media Player

text:
Beep Media Playerin kehitys lopetettiin viimeisen version ("0.9.7.1") julkaisun jälkeen, mutta kehittäjät ottavat yhä vastaan bugikorjauksia. Beep Media Playerin kehittäjät ovat siirtyneet kehittämään BMPx-soitinta, joka ei pohjaudu vanhaan koodiin.
William "nenolod" Pitcock aloitti Audacious-projektin, joka jatkaa Beep Media Playerin kehitystä.


title: Suomen sisällissodan nimet

text: Suomen sisällissodan nimillä tarkoitetaan eri nimityksiä, joita käytetään vuonna 1918 käydystä sodasta Suomessa.


title: Suomen sisällissodan nimet

text: "Vuoden 1918 sota Suomessa" ja "Suomen sota vuonna 1918" ovat objektiivisimmat ja neutraaleimmat nimet tälle sodalle. Niitä käyttävät eniten historian ammattitutkijat. Lisäksi niitä käytetään jonkin verran toimittajien ja opettajien piirissä. Jotkut historiantutkijat kuitenkin pitävät näitä nimiä liiankin värittöminä ja suosivat kuvailevampaa nimitystä kuten esimerkiksi "sisällissota", analogisesti sellaisten nimien kuin talvisota tai jatkosota kanssa. Toisaalta vuoden 1918 sota oli sekä syy-seuraussuhteiltaan että tapahtumiltaan paljon monitasoisempi, monivivahteisempi ja vaikeaselkoisempi konflikti kuin toisen maailmansodan tapahtumat Suomessa. Lopulta mikään vuoden 1918 sotaa kuvaileva nimi, vapaussodasta luokkasotaan ei kerro tapahtumasta aivan tyhjentävästi. Siksi niiden yläpuolella on syytä olla käytettävissä mahdollisimman neutraali yleisnimitys.


title: Suomen sisällissodan nimet

text: "Vuoden 1918 tapahtumat" on myös neutraali ilmaisu, jonka etuna on se, että siihen voidaan sisällyttää varsinaisen sodan ohella myös sitä edeltänyt kehitys ja sitä seurannut jälkiselvittely loogisemmin kuin ilmaisuun "sota". Termi ei kuitenkaan määrittele tapahtumia millään lailla. "Itsenäistymisen vuodet" viittaa vuosien 1917–1918 laajempaan tapahtumakokonaisuuteen. Lisäksi on myös ehdotettu uusia nimiä kuten "murrossota" (oltiin tietyssä murrosvaiheessa) ja "itsenäisyyssota".


title: Suomen sisällissodan nimet

text: Nimeä sisällissota voidaan pitää neutraalina. Se ei painota kummankaan suomalaisen osapuolen osuutta konfliktissa eikä "syyllistä" kumpaakaan sodan suhteen. Termiä on kuitenkin arvosteltu siitä, että se jättää huomiotta sodan kansainvälisen luonteen ja keskeisesti sodan syttymiseen, kulkuun ja tapahtumiin puuttuneet ja vaikuttaneet ulkopuoliset sodan osapuolet, Saksan ja bolsevikkivallankumouksellisen Venäjän. Sana sisällissota on käännöslaina ruotsin sanasta "inbördeskrig", ja suomessakin sitä on vanhastaan käytetty esimerkiksi Yhdysvaltain (1861–1865) ja Espanjan (1936–1939) sisällissodista.


title: Suomen sisällissodan nimet

text: Suomen sisällissodasta puhuttaessa termin käyttö on yleistynyt 1970-luvulta lähtien ja se on tällä hetkellä eniten käytetty vuoden 1918 sodan nimi. Sen mukaan sota oli maan sisäinen ja pääasiassa seurausta suomalaisten keskinäisestä valtataistelusta. Kumpikaan osapuoli ei pyrkinyt erottamaan alueita Suomesta tai liittämään alueita Suomeen vaan kamppailu käytiin kansallisen ja valtiollisen kokonaisuuden sisällä taisteluna maan sisäisestä vallasta. Merkittävä osa suomalaisesta siviiliväestöstä, erityisesti Etelä-Suomessa, oli jakautunut punaisiin ja valkoisiin. Vuoden 1918 sotaan osallistui vajaat 200 000 suomalaista sotilasta ja yhteensä noin 20 000 ulkomaista sotilasta. Varsinkin pienten valtioiden sisällissotiin osallistuu usein muiden valtakuntien joukkoja. Samoin sodan 37 000 uhrista 34 000 oli Suomen kansalaisia. Sisällissota-nimitystä puoltaa sekin, että silloin sotaa voidaan verrata muun muassa Espanjan, Venäjän ja Yhdysvaltain vastaaviin tapahtumiin.


title: Suomen sisällissodan nimet

text: Sisällissota-nimi korostaa myös kansallisen yhtenäisyyden arvoa ja toisaalta sisäisen jakautumisen haitallista vaikutusta erityisesti pienten valtioiden selviytymisessä kansainvälisissä konflikteissa. Suomi itsenäistyi joulukuussa 1917 suurvalta- ja sisäpoliittisesti sopivassa tilanteessa ja ennen vuoden 1918 sotaa maan riippumattomuuden tunnustivat useat merkittävät valtiot. Sisällissodan molemmat osapuolet kutsuivat tuekseen ulkomaisia joukkoja. Siten ne heikensivät Suomen itsenäisyyttä ja vaaransivat maan vapauden. Sisäisesti jakautunut Suomi tarjosi sen alueesta kiinnostuneille valtioille, Ruotsille, Saksalle ja Venäjälle, helpon tien valtapoliittisten etujen ajamiseen maassa.


title: Suomen sisällissodan nimet

text: Termiä on kuitenkin arvosteltu siitä, että se jättää huomiotta sodan kansainvälisen luonteen ja keskeisesti sodan syttymiseen, kulkuun ja tapahtumiin puuttuneet ja vaikuttaneet ulkopuoliset sodan osapuolet, Saksan ja bolsevikkivallankumouksellisen Venäjän.


title: Suomen sisällissodan nimet

text: Vuonna 1918 sotaa nimitettiin yleisesti kansalaissodaksi venäjän kielen mukaan (). Vastaavaa termiä käytetään myös englannissa (), saksassa () ja romaanisissa kielissä. Sodan jälkeen kansalaissota yleistyi sosiaalidemokraattien piirissä vastanimitykseksi vapaussodalle, sillä se korosti sodan yhteiskunnallisia ja sisäpoliittisia syitä. Melko neutraali kansalaissota-nimitys vakiintui uudelleen vapaussotatulkinnan rinnalle 1960-luvulla ja sitä käytetään edelleen Suomen kansallisarkistossa ja Suomen kansallismuseossa. Kansalaissota on vakiintunut suomessa muiden maiden sodista puhuttaessa lähinnä muutamiin poikkeustapauksiin kuten Julius Caesarin kansalaissota, ja vastaavien tapahtumien vieraskieliset nimet suomennetaan nykyään lähes poikkeuksetta neutraalilla sisällissota-käsitteellä.


title: Suomen sisällissodan nimet

text: Vallankumous on neutraali yleistermi valtapolitiikkaa koskevassa käsitteistössä. Se kuvaa vuoden 1918 sotaa näkökulmasta, jonka mukaan sodassa oli kyse poliittisesta ja taloudellisesta valtataistelusta Venäjän keisarikunnan hajoamisen vuoksi suomalaiseen yhteiskuntaan muodostuneen kahden valtakeskuksen välillä.


title: Suomen sisällissodan nimet

text: "Veljessota" korostaa sodan traagisuutta ja oli kirjaimellinenkin, vaikka yleisesti sillä halutaan viitata suomalaisiin veljinä. Tämä nimitys on harhaanjohtava siinä suhteessa, että sotaan eivät osallistuneet pelkästään suomalaiset vaan myös saksalaisia ja venäläisiä joukkoja. Lisäksi veljessota korostaa vain toisen sukupuolen merkitystä konfliktissa. Vuoden 1918 sodalle oli ominaista, että siinä taisteli myös naisia (punaisella puolella noin 2000, valkoisella puolella yksittäisiä naishenkilöitä). Siksi sotaa voidaan kutsua myös nimellä "sisarussota".


title: Suomen sisällissodan nimet

text: Sodan puhjettua punaisten ja valkoisten välille sotaa kutsuttiin molemmilla puolilla vapaustaisteluksi. Valkoiset tarkoittivat sillä Suomen vapauttamista Venäjän vallasta ja punaiset kansan vapauttamista kapitalismin sorrosta. Myöhemmin nimitystä on kuitenkin käytetty lähinnä sodan voittajan niin sanotun valkoisen totuuden näkökulmassa, jonka mukaan sota varmisti Suomen itsenäisyyden kun venäläiset joukot karkotettiin maasta ja suomalainen punakaarti voitettiin. Nimitys vastasi alkujaan lähinnä eteläpohjalaisten suojeluskuntalaisten kuvaa tapahtumista, sillä heidän sotansa alkoi venäläisten aseistariisumisesta eikä punaisten vallankumouksesta. Yleiseen käyttöön termi vakiintui valkoisessa Suomessa vasta jälkeenpäin, ja vapaussota-myyttiä vaalittaessa korostettiin usein epähistoriallisesti enemmän ulkoista vihollista kuin sisäistä kahtiajakoa.


title: Suomen sisällissodan nimet

text:
Myöhemmin nimitystä on puolustettu sillä että punaisten voitto olisi tuhonnut Suomen itsenäisyyden ja maa olisi päätynyt osaksi Neuvostoliittoa. Joidenkin historiantutkijoiden mukaan viimeksi mainittu käsitys on kontrafaktista päättelyä, jossa mennyttä aikaa on yritetty arvioida sodan jälkeisen historian valossa, ja "jossittelua" mahdollisella mutta toteutumattomalla historialla. Useimmat historioitsijat arvioivat kuitenkin tämän kehityskulun todennäköiseksi. Sisäisen vallankumouksen ja liittymisen Neuvostoliittoon koki Ukraina 1918-19, mutta vasta jonkin verran 1918 sodan jälkeen. Joidenkin venäläissotilaiden motivaatio taisteluun Suomen alueesta oli lopulta alhainen, mutta myös taisteluvalmiutta oli: Leninin hallitus joutui pakottamaan Venäläisen punakaartin kenraali Jeremejevin lopettamaan omavaltaisen väliintulon, joka oli neuvosto-Venäjän ja Saksan solmiman Brest-Litovskin rauhansopimuksen vastainen. Suomen itsenäisyyden oli ensimmäisenä tunnustanut neuvosto-Venäjän bolsevikkihallitus, mikä oli ollut ratkaiseva edellytys muiden valtioiden tunnustuksille.
Vaikka sota myötävaikutti merkittävästi Suomen lopulliseen irrottautumiseen Venäjästä tässä yhteydessä ei aina huomioida, että saksalaisen kuninkaan valinta Suomen johtoon ja Vaasan senaatin Saksan kanssa tekemät sopimukset sitoivat Suomen Saksaan niin taloudellisesti, poliittisesti kuin sotilaallisestikin. Siten vuoden 1918 sota ei sinänsä varmistanut Suomen itsenäisyyttä. Tammikuuhun 1918 verrattuna toukokuussa 1918 maassa olleiden ulkomaisten joukkojen kansallisuus oli vain vaihtunut (ruotsalaisilmaus, yhden kirjaimen ero: "från ryska till tyska"). Vasta Saksan keisarikunnan tappio ensimmäisessä maailmansodassa ja Neuvosto-Venäjän heikkous todella vapauttivat Suomen suojelijoistaan. Saksan häviö ei kuitenkaan liittynyt enää mitenkään Suomessa keväällä 1918 käytyyn sotaan. Saksan häviön myötä oikeiston saksalaissuuntaus laantui.


title: Suomen sisällissodan nimet

text: Vapaussotamyyttiä voitaisiin käyttää myös sodan punaisen osapuolen näkökulmassa, koska työväestö taisteli saksalaisia joukkoja vastaan, ja oli itsenäistymässä sääty-yhteiskunnasta demokraattisempaa kansalaisyhteiskuntaa kohden. Leninin ideologisena perusteena porvarillisen Suomen itsenäisyyden tunnustamiselle on nähty olleen marraskuun alussa 1917 annettu kansojen itsemääräämisoikeuden julistus. Tosiasiassa se oli bolševikkien, Venäjän hajoamisen sanelemaa, taktiikkaa, joka tähtäsi reuna-alueiden palauttamiseen Venäjän yhteyteen. Historiantutkimus on osoittanut kylmän sodan aikaisen "Itsenäisyys Leninin lahja Suomelle"-käsityksen yhdeksi Suomen historian myytiksi. Tosiasia kuitenkin on, että Suomi itsenäistyi Leninin suostuttua Suomen pyyntöön.


title: Suomen sisällissodan nimet

text: Luokkasota-nimityksellä on haluttu kertoa lähinnä poliittisesta ja aatteellisesta näkökulmasta, että sodan osapuolet edustivat eri yhteiskuntaluokkia. Yksinkertaistettuna voidaan sanoa, että valkoiset taistelivat porvarien ja maanomistajien johdolla ja punaisen armeijan selkärangan muodostivat teollisuus- ja maatyöläiset. Toisaalta valkoisessa armeijassa oli myös työläisiä ja punaisia vastaan taistelleen Saksan armeijan joukoissa oli työväestöön kuuluneita rivimiehiä. Lisäksi osa SDP:n johdosta oli alun perin porvaristaustaisia ja punaisella puolella taisteli joitakin säätyläistaustaisia Venäjän armeijan upseereita. Politisoitua, marxilaislähtöistä ja punaiseen totuuteen perustuvaa luokkasota-nimeä on käyttänyt ennen kaikkea äärivasemmisto ja sitä pidetään nykyisin Suomen historian myyttinä. Toisaalta luokkasota-nimitystä on käytetty myös epäpoliittisessa ja neutraalissa mielessä kuvaamaan suomalaisten välisiä sosiaalisia ristiriitoja ja jakautumista sääty-yhteiskunnan pohjalta.


title: Suomen sisällissodan nimet

text: Nimi yhdistää aatteen värin "punaisen" ja kapinan. Kun kapina onnistuu, siitä tulee vallankumous, mutta jos vallankumous kukistetaan, se jää vain kapinaksi. Nimityksiä "kapina" ja "punakapina" on käyttänyt myös työväestö, mutta ne voidaan tulkita sotaa vähätteleviksi tai punaisia halventaviksikin ilmauksiksi.


title: Suomen sisällissodan nimet

text: Nimellä korostetaan yhtä sodan syytä. Torpparit olivat tyytymättömiä oikeuksiinsa ja velvollisuuksiinsa sekä halusivat itsenäisiksi maatilallisiksi. He olivat taloudellisesti ja poliittisesti vahvin osa niin sanottua maatonta tai epäitsenäistä väestöä, ja heidän keskeiset pyrkimyksensä olivat osin ristiriitaiset suhteessa sekä työväestöön että maatilallisiin. Torppareiden osuus punaisten ja valkoisten sotajoukoissa oli lähes yhtä suuri (esim. Pohjanmaalla torppareiden sosiaalinen asema oli parempi kuin Etelä-Suomessa). Historiantutkimuksen nykyisen käsityksen mukaan torpparikysymyksen merkitys sodan syttymisessä oli melko vähäinen.


title: Suomen sisällissodan nimet

text: Vuonna 1918 sodan aikalaisnimiä olivat lähinnä kapina, punakapina ja kansalaissota, sekä myös vallankumous. Suomen kansanvaltuuskunta kutsui usein omaa toimintaansa vallankumoukseksi. Valkoisessa Suomessa alettiin sodan loppupuolella korostaa vapaussota-nimeä.


title: Suomen sisällissodan nimet

text: Professori Pertti Haapala (TaY, Historian laitos) on laatinut sodan eri nimistä seuraavan yhdistelmän: "Suomen vuoden 1918 sota oli sisällissotaa, jossa työväestö kävi luokkasotaa porvaristoa vastaan saavuttaakseen kansalaisuuden, jonka se sai – kiitos Suomen kansallisen vapautumisen, jonka puolesta porvaristo taisteli voidakseen kukistaa työväen kapinan ja vallankumouksen".


title: Suomen sisällissodan nimet

text: Tukholman pormestari ja vasemmistososialistina tunnettu Carl Lidhagen käydessään vuoden 1917 lopulla ja seuraavan vuoden alkupuoliskolla Suomessa puhui ikimuistoisista ajoista lähtien vallinneesta 'ylä- ja alaluokan välisestä luokkataistelusta'. Hän näki kansalaissodan luokkien, rotujen ja kieliryhmien välisenä sotana. Sosialistit julistivat taistelevansa vuoden 1917 jälkipuoliskolla ja seuraavan vuoden alussa virkavaltaisuutta vastaan. Tahtoen tai tahtomattaan he tulivat samalla vastustaneeksi Ruotsin vallan ajalta periytyvää leimallisesti ruotsia käyttävää virkakoneistoa. Lindhagen samaisti 'herrat', joita vastaan punaiset julistivat taistelevansa, ruotsinkieliseksi yläluokaksi. Ruotsinkieliset itse, kuten hän totesi, näkivat olevan ensisijaisesti kysymys rotu- ja kielitaistelusta. Lindhagen tuki väitettään myös sillä, että valkoisen armeijan johto oli ruotsinkielinen.


title: Suomen sisällissodan nimet

text: Vuonna 1919 suomenruotsalaisten kansankäräjien puheenjohtaja, maisteri Eric von Rettig totesi: "Katkeraa suomalais-ruotsalaista taistelua on käyty Suomessa. Tämä taistelu ei ole aiheutunut vain kielellisistä eroista. Se on ollut kahden kansakunnan, kahden rodun välistä taistelua." Hänen mielestään sota oli siis myös rotusota ja kielisota. (Lille, Den svenska nationalitetens i Finland samlingrörelse, s 998-999, viite Pekka Kalevi Hämäläisen kirjassa Kielitaistelu Suomessa 1917–1939, s. 70. WSOY 1968)


title: Suomen sisällissodan nimet

text: Tampereella ilmestyvä "Aamulehti" teetti Taloustutkimuksella mielipidetiedustelun vuoden 1918 sodan nimistä (puhelinhaastattelu 17.–19. maaliskuuta 2008). Tutkimuksessa haastateltiin 1 005:tä 15–79-vuotiasta manner-Suomen asukasta. Vastaukset kysymykseen "Mikä nimitys kuvaa mielestänne parhaiten vuoden 1918 tapahtumia?" jakaantuivat seuraavasti: sisällissota 29 %, kansalaissota 25 %, luokkasota 13 %, vapaussota 11 %, punakapina 5 %, vallankumous 1 %, muu nimi 2 %; vastausta ei antanut tai ei osannut sanoa 14 %.


title: Jeane Kirkpatrick

text: Jeane Jordan Kirkpatrick (19. marraskuuta 1926 – 7. joulukuuta 2006) oli yhdysvaltalainen konservatiivinen poliitikko. Hän työskenteli Ronald Reaganin ulkopoliittisena neuvonantajana tämän vuoden 1980 presidentinvaalikampanjassa. Sen jälkeen Kirkpatrick nimitettiin Yhdysvaltojen YK-suurlähettilääksi ensimmäisenä naisena.


title: Jeane Kirkpatrick

text: Kirkpatrick suoritti tohtorin tutkinnon Columbian yliopistossa vuonna 1968.


title: Jeane Kirkpatrick

text: Kirkpatrick oli kiihkeä kommunismin vastustaja. Kirkpatrick tunnetaan ennen kaikkea ”Kirkpatrickin doktriinista”, jonka mukaan Yhdysvallat tukee kaikkia kommunismin vastaisia hallintoja maailmassa, myös diktatuureja. Kirkpatrick oli yksi niistä, jotka vaativat kongressia julistamaan sodan ”koko fundamentalistista islamilaisterroristiverkostoa” vastaan syyskuun 11. päivän terrori-iskujen jälkeen.


title: The Sims 3

text: The Sims 3 on Electronic Artsin kehittämä ja alun perin vuonna 2009 Microsoft Windowsille ja OS X:lle julkaisema simulaatiopeli. Myöhemmin pelistä on tehty myös versiot PlayStation 3:lle, Xbox 360:lle, Wiille ja Nintendo DS:lle.


title: The Sims 3

text: Pelin perusidea on sama kuin pelisarjan aiemmissa osissa. Pelaaja huolehtii hahmonsa, simin, perustarpeista ja ohjaa tämän elämää. Pelaaja voi ohjata simiään täysin haluamaansa elämänsuuntaan ja toteuttaa simin haaveita kotona ja saumattomassa naapurustossa.


title: The Sims 3

text: "The Sims 3":n julkaisu oli EA:lle taloudellisesti hyvin merkittävä, sillä peliä myytiin ensimmäisellä viikolla 1,4 miljoonaa kappaletta.


title: The Sims 3

text: Pelissä noudatetaan aikaisemmista "The Sims" -sarjan osista tuttua kaavaa, jossa pelaajan tulee huolehtia luomansa hahmon eli simin perustarpeista, mikä on kuitenkin sarjan edellisiin peleihin verrattuna pienemmässä roolissa. Tämä antaa simeille enemmän aikaa liikkua ulkona ja viettää vapaa-aikaa kokonaisen kaupungin kokoisella pelialueella muun elämisen ohella. Simit voivat valita monia erilaisia uria, kuten urheilu-uran ja sotilasuran. Simit kehittyvät urallaan riippuen siitä miten pelaaja vaikuttaa simiin ja sen kykyihin. Pelaaja voi valita mitä sim tekee ollessaan töissä, esimerkiksi tekeekö sim ahkerasti töitä vai seurusteleeko työtovereidensa kanssa. Jos sim tekee työnsä tarpeeksi hyvin ja kehittyy työssään, tämä voi saada ylennyksen, palkankorotuksen tai parantaa suhteitaan pomoonsa. Taidot auttavat simejä uralla, kotona sekä sosiaalisesti. Taitojen kehittäminen on olennainen osa peliä.


title: The Sims 3

text: Pelialue on pieni kaupunki, jossa on erilaisia asuntoalueita, työpaikkoja ja yhdistyksiä, sekä vapaa-ajan viettopaikkoja joissa simit voivat viettää aikaa. Pelialuetta voi muokata osittain haluamakseen; taloja ja puistoja voi rakentaa itse ja valmiita asuntoja sekä yhteisötontteja voi lisätä haluamilleen paikoille.


title: The Sims 3

text: Uusiin ominaisuuksiin pelissä kuuluu aiempaa viisaampi tekoäly. Kun pelaaja keskittyy yhteen talouteen, muissa talouksissa simit kehittyvät aiempaa viisaamman tekoälyn ansiosta omin päin; ikääntyvät, menevät naimisiin, hankkivat lapsia, käyvät töissä jne. pitäen kaupungin elävänä. Tämä antaa mahdollisuuden myös seurata simin elämää vaikka tämä muuttaisi pois kotoa. Simeillä on myös matkapuhelimet (lemmikeillä on myös matkapuhelimet lemmikit -lisäosassa), joilla he pystyvät ottamaan kuvia sekä soittamaan muille simeille ja palvelunumeroihin. Myös simien raskausaika on tehty aiempaa realistisemmaksi: sim kokee raskauden aikana esimerkiksi pahoinvointia ja selkäkipuja. Simeillä on myös mahdollisuus synnyttää sairaalassa. Myös uutena ominaisuutena pelissä on onnellisuuspisteet, jotka korvasivat "The Sims 2":n toiveet ja pelot. Toteuttamalla simien haaveita pelaaja voi kerätä simeille onnellisuuspisteitä ja parantaa heidän mielialaansa. Yksinkertaisimpien haaveiden toteuttamisesta saa vain vähän onnellisuuspisteitä, kun taas suurien, huomattavasti simin elämään vaikuttavien haaveiden toteuttamisesta voi saada erittäin paljon onnellisuuspisteitä.


title: The Sims 3

text: 19. maaliskuuta 2008 Electonic Arts paljasti lisää uudistuksia peliin, joihin kuului myös naapuruston tutkiminen. Ensimmäistä kertaa pelisarjassa pelaajan simit voivat avoimesti kulkea kotiensa ulkopuolella. Kuljeskelun voi suorittaa joko jalan, polkupyörällä, autolla tai taksilla. Samalla ilmoitettiin, että pelissä ei olisi enää latausikkunoita. Peliin voi ostaa tavaraa SimPoints-pisteillä pelin verkkosivuilta. Internetin kautta pelaajat voivat myös vaihtaa tavaraa muiden pelaajien kanssa ja laittaa sivustolle itse muokkaamiaan esineitä, joita toiset pelaajat voivat ladata ilmaiseksi.


title: The Sims 3

text: Pelissä on uudenlainen hahmon- eli siminluontitila, jossa on aiempaa yksityiskohtaisempi mahdollisuus muokata simiä, muun muassa mahdollisuus valita kenkien väri ja malli sekä muokata kasvonpiirteitä sekä ihon ja silmien väriä hyvin yksityiskohtaisesti. Pelaaja voi valita similleen yhteensä viisi luonteenpiirrettä. Luonteenpiirteet vaikuttavat simin haaveisiin, joiden suorittamisella pelaaja ansaitsee onnellisuuspisteitä. Onnellisuuspisteillä voi ostaa simeille erilaisia palkintoja, jotka helpottavat pelaamista. Simien vartalotyyppejä voi nyt vanhan kahden vartalotyypin sijaan muuttaa kaksiosaisella liukusäätimellä, joista yksi säätää painoa, toinen lihaksikkuuta ja kolmas lihasmassaa. Naisilla voi myös valita liukusäätimellä rintojen koon.


title: The Sims 3

text: Painoa ja lihaksikkuutta on myös mahdollista muuttaa jälkikäteen simin elämäntavoilla. Pelissä on miehille ja naisille molemmille kolme erilaista ääntä, joiden korkeutta voi säätää liukusäätimellä. Simille voi myös valita lempimusiikin, -ruoan ja -värin sekä horoskoopin ja elämäntavoitteen, jota sim voi yrittää saavuttaa. "Sims 3":ssa voi myös aiempien sarjan pelien tapaan luoda kokonaisia perheitä, joihin täytyy kuulua vähintään yksi aikuinen. Muuten simien iän voi valita vapaasti vaihtoehdoista, joihin kuuluu vauva, taapero, lapsi, teini, nuori aikuinen, aikuinen ja vanhus. Lisää luonteenpiirteitä voi valita similleen tämän vanhetessa ja simin ollessa aikuinen näitä piirteitä voi vaihtaa mikäli on ansainnut tarpeeksi onnellisuuspisteitä.


title: The Sims 3

text: Uutena ominaisuutena on, että kaikki pelin vaatteet ovat suoraan simien käytettävissä, eikä niitä tarvitse enää ostaa. Vaatetus on jaettu viiteen kategoriaan; arkiseen, juhlalliseen ja urheilulliseen vaatetukseen sekä yö- ja uintivaatetukseen ja työvaatetuksen voi päättää myös itse riippuen tietenkin ammatista luomalla uuden vaatekerran automaattisen valitsijan alle. Jokaisessa kategoriassa simille voi valita erikseen asusteet ja kengät. Vaatetuksen ja asusteiden väriä ja kuviointia voi muokata haluamakseen.


title: The Sims 3

text: Pelissä on myös mahdollisuus suunnitella simin talo kokonaan itse. Pelaaja voi itse valita esimerkiksi sohvien, seinien, pöytien ja ikkunoiden kuviointeja sekä niiden väritystä. Pelaaja voi myös pukea siminsä vastaamaan huonekalujen värejä. Uutena ominaisuutena on myös mahdollisuus rakentaa aiempaa isompia taloja, joihin voi rakentaa myös kellarin. Uima-altaan voi myös sijoittaa sisätiloihin mihin tahansa kerrokseen, myös katolle ja kellariin.


title: The Sims 3

text: Peliin on julkaistu yksitoista eri lisäosaa: "", "", "", "", "", "", " ","", Yliopistoelämää, Paratiisisaari ja Tulevaisuuteen sekä seitsemän kamasettiä. "Maailmanmatkaajassa" on mahdollisuus matkustaa Egyptiin, Ranskaan ja Kiinaan. "Täyttä elämää" -lisäosa sisältää lukuisia uusia toimintoja kaikille ikäasteille. Kaikissa lisäosissa ja kamaseteissä tulee kuitenkin aina mukana teemaan liittyviä vaatteita ja esineitä. "Luksuslukaali" on kamasetti, joka tarjoaa paljon moderneja huonekaluja. "Unelmaduuni" tarjoaa monia uusia ammatteja, kuten palomiehen, stylistin ja haamujenmetsästäjän. Jos pelaaja valitsee esimerkiksi palomiehen ammatin, simiä pitää ohjata sammuttamaan tulipaloja. Simit eivät tee enää töitään itsellään muuten kuin alkuperäisissä ammateissaan. "Baana Auki" -kamasetissä tulee mukana erilaisia autoiluun liittyviä tavaroita ja asusteita. "Pihaparatiisi" on kamasetti, joka sisältää ulos tarkoitettua tavaraa, kuten ulkokeittiö.


title: The Sims 3

text: Seitsemännessä "The Sims 2":n lisäosassa, "", "The Sims 3":n tuottaja Rod Humble tuli antamaan pelaajan ohjaamalle juuri aloitetulle sim-perheelle paketin. Paketista paljastui tietokone, jossa oli peli "The Sims 3" asennettuna. Tietokonetta ja peliä ei voi ostaa tuoteluettelosta normaaliin tapaan. Simit voivat pelata tietokoneella peliä, mutta pelaaja ei voi vaikuttaa pelin kulkuun. (Sims 2-pelissä voi pelata sims 3-peliä, mutta pelaaja ei voi vaikuttaa simin pelaaman tietokonepelin kulkuun).


title: The Sims 3

text: "The Sims 3":n betaversio levisi internetiin toukokuun lopulla ja sitä ladattiin laittomasti Torrent-sivustolta lähes 180 000 kertaa neljän päivän aikana. Electronic Arts ilmoitti betaversion olevan vajavainen ja sisältävän useita pelaamista haittaavia teknisiä ongelmia, niin sanottuja bugeja.


title: The Sims 3

text: Kamasetit ovat pienempiä lisäosia, jotka lisäävät peliin uusia tavaroita, kuten vaatteita ja huonekaluja, mutta eivät muuta tai lisää peliin ominaisuuksia.


title: Ubikviteetti (teologia)

text: Ubikviteetti merkitsee kristillisessä teologiassa Kristuksen inhimillisen luonnon läsnäoloa kaikkialla. Oppi kehitettiin luterilaisessa teologiassa, ja on ilmaistu Yksimielisyyden ohjeessa, erityisesti sen kahdeksannessa artiklassa. Opin mukaan Kristuksen inhimillinen luonto on korotettu jumalalliseen valtaan, ja näin ollen Kristus pystyy toteuttamaan lupauksensa olla läsnä sanassa ja sakramenteissa, kaikkein erityisimmin ehtoollisessa. Luterilaiseen ehtoollisoppiin yhdistettynä ubikviteetti-oppi tarkoittaa sitä, että Kristus voi olla ruumiillisesti jumalallisen voimansa vuoksi läsnä siellä, missä ikinä tahtoo. Tämän vuoksi hän on läsnä lukuisissa paikoissa (ehtoollisleivissä ja eukaristian vietoissa) yhtä aikaa (multivolipreesens).


title: Ubikviteetti (teologia)

text: Usein ubikviteetti tulkitaan väärin tarkoittamaan Kristuksen ruumiin kaikkiallisuutta, minkä Yksimielisyyden ohje kieltää.


title: Ubikviteetti (teologia)

text: Tohtori Martti Luther piti tärkeimpänä ohjenuoranaan ns. Sola scriptura -periaatetta, toisin sanoen sitä, että kaiken on perustuttava täsmälleen Raamatun sanaan. Näin ollen eukaristian (ehtoollisen) on oltava täsmälleen Jeesuksen omien sanojen mukainen: "Tämä on minun ruumiini."


title: Ubikviteetti (teologia)

text:
Katolinen kirkko ajautuu transsubstantiaatio-opissaan tohtori Lutherin mukaan harhaan siinä, että se leipä muuttuu rituaalin kellon kilautuksen hetkellä Jeesuksen ruumiiksi, vaikka se todellisuudessa on edelleen pelkkää leipää, ja se maistuu leivältä. Ei se materia siitä kelloa kilauttamalla muuksi muutu.
Muut protestantit, kuten zwingliläiset ja kalvinistit, mutta varsinkin yltiöpäiset ns. hurmahenget, "die Schwärmerer", ajautuvat tohtori Martti Lutherin mukaan harhaan siksi, koska he opettavat, että "tämä leipä ainoastaan symbolisoi Kristuksen ruumista, olematta kuitenkaan Kristuksen ruumis." Ehtoollisleipä ei ole Kristuksen ruumiin symboli, vaan Kristuksen ruumis. Samalla kun luterilainen puree öylättiä, samalla hän myös puree rikki Kristuksen luut ristinpuulla.


title: Ubikviteetti (teologia)

text: Ubikviteettioppi kuuluu luterilaisuuteen, mutta ei zwingliläisyyteen eikä kalvinismiin.


title: Kasari (kulttuuri)

text: Kasari on slangi-ilmaus, joka tarkoittaa 1980-luvun populaarimusiikkia ja tyyliä. Se on lyhenne sanasta "kahdeksankymmentäluku". Sanan käyttö liittyy pääosin siihen, että eräät 1980-luvun musiikkityylit ovat tulleet uudestaan muotiin 2000-luvulla. Kaapelikanava MoonTV esitti 2000-luvun alussa musiikkiohjelmaa nimeltä "Kasari", jossa näytettiin 1980-luvun tunnettuja musiikkivideoita.


title: Kasari (kulttuuri)

text: 1980-luvun musiikista on julkaistu myös useita "80's"-kokoelmia, joiden sisältö koostuu lähinnä elektronisesta popmusiikista. 1980-luvulla syntyi monia uudenlaisia metallimusiikin tyylilajeja ja jo olemassa ollut heavy metal -musiikki muuttui. Tätä musiikkia kutsutaan usein "kasariheviksi". Myös 1980-luvun suosituista tietokonepeleistä on julkaistu uusia PC-koneille sopivia versioita.


title: Alvar Rantalahti

text: Alvar Rantalahti (29. heinäkuuta 1913 Sippola – 30. tammikuuta 2007 Anjalankoski) oli suomalainen maastohiihtäjä. Hän aloitti hiihtouransa vuonna 1930 ja voitti hopeaa 50 km:n matkalta hiihdon maailmanmestaruuskilpailuissa 1938 Lahdessa. SM-hiihdoissa hän oli 50 kilometrillä toinen 1941 sekä kolmas 1937 ja 1945. Uransa aikana hän edusti Inkeroisten Terhoa ja Kotkan Intoa.


title: Alvar Rantalahti

text: Jatkosodan loppuvaiheessa heinä-elokuussa 1944 Rantalahti toimi luutnantin arvoisena kurikomppanian päällikkönä. Sodan sekavassa vaiheessa rintamalla hän ampui epäsotilallisesti puhutelleen ja hänen toistamaansa käskyä vastustaneen sotamiehen. Hän sai teostaan rangaistuksen, mutta armahdettiin yleisessä armahduksessa.


title: Alvar Rantalahti

text: Kurikomppanian sotilaat eivät sodan jälkeen unohtaneet Rantalahtea, vaan tekivät kantelun valvontakomissiolle kertoen Rantalahden ampuneen vuonna 1941 antautuneen sotavangin. Tässä uhkaavassa tilanteessa Rantalahti siirtyi huhtikuussa 1946 Pohjois-Ruotsiin. Hän piileskeli aina kesään 1948 asti niin Pohjois-Suomessa kuin Pohjois-Ruotsissa. Sen jälkeen hän tuli julkisuuteen ja joutui vastaamaan ampumisesta oikeudessa, jossa hänet tuomittiin vuoden vankeusrangaistukseen laittomasta teloituksesta. Presidentti Paasikivi armahti hänet vuonna 1950, ja hän pääsi ehdolliseen vapauteen.


title: Alvar Rantalahti

text: Ammatiltaan hän oli kauppias. Kuollessaan hän oli 93-vuotias.


title: Big Al

text: Big Al () on Wyomingin osavaltiosta Yhdysvalloista vuonna 1991 löydetty "Allosauruksen" fossiili. Luuranko on säilynyt lähes täydellisenä, siitä on löydetty 95 prosenttia. Big Aliksi ristitty yksilö eli noin 145 miljoonaa vuotta sitten jurakaudella. Fossiilin kaivaminen esiin vei kahdeksan päivää.


title: Big Al

text: Geologien mukaan Big Al kuoli joen pohjaan. Tulkinnan mukaan kivi, josta sen luuranko löydettiin, oli aluksi rutikuivaa ja sitten läpimärkää. Sen ajatellaan olleen myös veden kyllästämää. Tämän katsotaan olevan merkki siitä, että pitkää kuivuuskautta on seurannut tulva.


title: Big Al

text: Al kuoli kuusivuotiaana, keskenkasvuisena. Se oli kuollessaan 10 metriä pitkä ja kolme metriä korkea. Se oli saanut elämänsä aikana noin 70 murtumaa. Murtumia oli hännässä, selkärangassa ja oikeassa eturaajassa. Myös sen oikean takaraajan keskimmäinen varvas oli tulehtunut ja todennäköisesti hankasi viereisiä varpaita.


title: Big Al

text: BBC:n tuottama elokuva "Ison Alin tarina" ("The Ballad Of Big Al") kertoo Alin elämäntarinan. Elokuvassa seurataan Alin elämää kuoriutumisesta kuolemaan. Elokuvassa Al sai kylkiluunmurtumansa yriteltyään paritella väkisin itseään suuremman naaraan kanssa, jolloin se oli käynyt Alin kimppuun. Varvas murtui Alin saalistaessa ja sen kompastuttua kaatuneeseen puuhun. Elokuvassa näytettiin myös, kuinka Al ja muutama muu "Allosaurus" hyökkäsivät "Diplodocus"-lauman kimppuun ja tappoivat suuren, mutta sairaan ja heikon yksilön.


title: Lumikki ja 7 jätkää

text: Lumikki ja 7 jätkää on vuonna 1953 valmistunut suomalainen komediaelokuva, jonka ohjasi ja käsikirjoitti Ville Salminen. Elokuva pohjautuu Grimmin satuun "Lumikki". Laulut esittää lauluyhtye Souvaripojat, joka myös levytti kappaleen "Lumikki ja 7 jätkää".


title: Lumikki ja 7 jätkää

text: Joukko vuoden 1953 ylioppilaita lähtee pyöräretkelle maalle ja retken aikana Liisa eksyy metsään. Hän päätyy tukkilaisten kämpälle ja suostuu tukkilaisille taloudenhoitajaksi.